text:
4 Eylül 2015 Cuma
Prezidentimiz Türkmenistan-ABŞ Işewürler Geňeşiniň Ýerine Ýetiriji Direktoryny Kabul Etdi
Türkmenistanyň Prezidenti Gurbanguly Berdimuhamedow Türkmenistan-ABŞ Işewürler geňeşiniň ýerine ýetiriji direktory jenap Erik Stýuarty kabul etdi.
Myhman duşuşmaga döredilen mümkinçilik üçin döwlet Baştutanymyza tüýs ýürekden hoşallyk bildirip, ABŞ-nyň işewür toparlarynyň Türkmenistan bilen işewür gatnaşyklaryny berkitmäge gyzyklanma bildirýändigini aýtdy. Türkmen döwleti bu gün ykdysady taýdan ösüp, ägirt uly serişdeler kuwwatyna eýe bolup durýar.
Hormatly Prezidentimiz Gurbanguly Berdimuhamedow myhmana mähirli sözleri üçin minnetdarlyk bildirip, köp ýyllaryň dowamynda ýurdumyzyň ygtybarly hyzmatdaşlary bolan iri amerikan kompaniýalarynyň milli taslamalary amala aşyrmaga işjeň gatnaşýandygyny nygtady. Türkmenistan deňhukuklylyk esasynda hyzmatdaşlyk etmäge hem-de gyzyklanma bildirýän ähli taraplar bilen, şol sanda ABŞ-nyň işewürler düzümleriniň wekilleri bilen işjeň gatnaşyklary ösdürmek üçin açykdyr.
Döwlet Baştutanymyz we myhman ikitaraplaýyn gatnaşyklary mundan beýläk-de ösdürmek üçin uly kuwwatyň bardygyny belläp, söwda-ykdysady ulgamda hyzmatdaşlygyň gerimini giňeltmegiň geljegini ara alyp maslahatlaşdylar. Söhbetdeşler hyzmatdaşlykda toplanan oňyn tejribäniň bilelikdäki täze taslamalary durmuşa geçirmek üçin ygtybarly esas bolup durýandygyny aýratyn nygtadylar. Işewürler maslahatlarynyň yzygiderli geçirilmegi netijeli gatnaşyklary giňeltmegiň amatly ýollaryny işläp düzmäge ýardam edýär diýlip bellenildi. Ulag ulgamy we oba hojalygy türkmen-amerikan işewür gatnaşyklarynyň ileri tutulýan ugurlarynyň hatarynda görkezildi. Maliýe ulgamynda özara gatnaşyklar we energetika hyzmatdaşygyny giňeltmek meseleleri aýratyn ara alnyp maslahatlaşyldy.
Duşuşygyň barşynda amerikan işewüri hormatly Prezidentimiz Gurbanguly Berdimuhamedowyň sebitara gatnaşyklaryny berkitmäge we ösdürmäge gönükdirilen üstaşyr – ulag ulgamynda taslamalary amala aşyrmak boýunça başlangyçlaryna ýokary baha berip, geografik taýdan amatly ýagdaýy eýeleýän Türkmenistanyň möhüm orun eýeleýändigini aýtdy. Türkmen döwletiniň netijeli teklipler bilen çykyş edýändigini we halkara ulag-aragatnaşyk ulgamlaryny gurmak boýunça ähmiýetli taslamalaryň başyny başlandygyny belläp, jenap Erik Stýuart bu işleriň köp ýurtlara Ýewraziýa yklymynyň iri halkara bazarlaryna çykmaga uly mümkinçilikleri açjakdygyna, hem-de dünýä ykdysadyýetine we söwdasyna üstünlikli goşulmak üçin mümkinçilikleri döretjekdigine ynam bildirdi.
Milli Liderimiz Türkmenistan-ABŞ Işewürler geňeşiniň alyp barýan işleriniň ähmiýeti barada aýdyp, ikiý urduň işewürlik düzümleriniň arasyndaky gatnaşyklaryň berkidilmegi uzak möhletleýin we özara bähbitli esasda guralýan döwletara gatnaşyklaryny giňeltmäge ýardam edýär diýip belledi.
Duşuşygyň ahyrynda hormatly Prezidentimiz we myhman türkmen-amerikan hyzmatdaşlygynyň geljekde hem üstünlikli ösdüriljekdigine ynam bildirdiler.
Kaydol: Kayıt Yorumları (Atom)


c: text/html

text:
Aşgabat şäherinde Türkmenistan bilen Fransiýanyň arasyndaky ykdysady hyzmatdaşlygyň soňky 25 ýylyň dowamyndaky gazananlaryna bagyşlanan sergi geçirilýär.
Serginiň geçýän günleri Türkmenistan bilen hyzmatdaşlyk edýän esasy fransuz kompaniýalarynyň we türkmenistanly önüm öndürijileriň giň möçberli işleri ýaýbaňlandyrylar. Serginiň dowamynda taraplar ykdysady ulgamda hyzmatdaşlygy ösdürmek meseleleri boýunça pikir alşarlar.
Türkmen paýtagtynda ýokary derejede guralan sergi Türkmenistan bilen Fransiýanyň arasynda söwda-ykdysady we maýa goýum ulgamlarynda hyzmatdaşlygy ösdürmäge we iki tarapa hem bähbitli gatnaşyklary has-da ösdürmäge gönükdirilendir.
Maýa Apbaýewa, žurnalist
Surata düşüren Döwlet Heşdekow.

robotstxt: allowed

filter: keep


text:
Azatlyk Radiosynyň elekton bukjasyna adyny görkezmedik diňleýjimizden gelen hatda Türkmenistanyň Görogly şäherçesinde ilatyň suw bilen üpjünçiligindäki kemçilikler barada habar berilýär.
Azatlyk Radiosy bu haty “Hormatly Arkadag” rubrikasynda bolşy ýaly çap etmegi makul tapdy.
Görogly şäherçesiniñ töweregindäki obalaryñ ählisiniñ diýen ýaly köçelerini gazyp, agyz suwa niýetlenen ýogyn kawçuk turbalarynyñ güýçli depginler bilen çekilenine eýýäm 4-5 ýyldan geçdi.
Bu çäklerden ençeme ýyllardan bäri akyp duran kanallaryñ gapdalyndan örän ýaramly arassa suwlary berip biljek skwažnylary kakyp obalary bol suw bilen üpjin etmäge giñ mümkinçilikleriñ bardygyna garamazdan: nakylda aýdylşy ýaly..sygryñ guýrugyna gelende pyçak döwýärler diýleni...şunça azaplar edip abat ýollary gazyp zaýalap çekilen turbalary ulanmaýarlar. оña derek bu sebitiñ ýaşaýjylary agyz suwy maşyn arkaly aýlanyp satylýan suwçylardan köçede geljek wagtyna garaşyp ýada öz ulagy bilen arassalanan suw desgasy bar ýerlerden getirmeli bolýarlar ol suwuñ 20 litri 1manat.
Arassalanan agyz suwunyñ 20 litri 1manat elbetde buda oñşugy pes hojalyklara gymmat düşýär.tomus aýlary yssyda agyz suwy köp ulanylýar.
Beýleki hojalyk üçin gerek suwlary bolsa hususy 12-15 metr aralygynda ýere kakylan skwažnylardan hususy suw sorujy nasoslar arkaly alýarlar. Muña bolsa ýylyñ dowamynda ençeme elektrik energiýasy harç bolup, limitden daşary harç edilen elektrik energiýasynyñ epesli bolan tölegini öý eýeleri tölemeli bolýarlar.
Egerde şol ýerasty çekilen suw turbalary talaba laýyk işledilse halk üçinem döwlet üçinem ähmiýetli boljak. bu barada nirä ýüz tutjagyñy hem biler ýaly däl sebäbi basym bolar diýlenine ýokarda görkezşim ýaly 4-5 ýyl geçdi.
Töweregimizden geçýän zeýkeşi ýüzleýräk gazyp ýörler.ýöne şol agyz suw meselesi hem-de hojalyk üçin gerek suwlar turba arkaly gelmese kyn.obalarda tok wagtal-wagtal öçüp durýa şonda banýada ýuwunyp duran bolsañ hasam kyn.
Sebäbi ozalam aýdyşym ýaly näbelli sebäplere görä döwlet tarapyndan uly azap edilip çekilen suw turbalary işledilmeýär.
Indi şu soñky kawçuk turbanam hasaba alsam 3nji gezek şeýle ýagdaýyñ.ýagny ýeri gazyp suw üçin turba taşlap (çekip) onam hiç ulanmaýarlar şol turbalar ýeriñ aşagynda biderek çüýräp gidýär.
Turbany çekseler bolany, ol arkaly akmaly suw bilen hiçkimiñ işi ýok.ýogsam turba çekip ýörkäler basym birnäçe günden suw akyp başlar diýýärler.
Agyz suwam şonýaly meseleden gutylanak.
Suwy maşyn arkaly aýlap satýan suwçy hepdede adatça iki gezek köçeleri aýlanyp satýar.şonuñ geljek wagty öýüñden bir sebäbe görä uzagraga gitseñ soñ gelip özüñe gerek suwy ulagda ýörite gidip getimeli bolýarsyñ.
Bu barada hem aýtsañyz gowy boljak.
25.05.2017


text:
26-njy noýabrda paýtagtymyzyň “Mizan” täjirçilik merkezinde işewürler maslahaty — Türkmenistanda Germaniýanyň ykdysadyýetiniň güni geçirildi. Aşgabatda 5-nji gezek geçirilýän çäräni ýurdumyzyň Söwda-senagat edarasy hem-de Germaniýanyň ykdysadyýetiniň Merkezi Aziýadaky wekilhanasy guraldy. Bu barada «Туркменистан: золотой век» elektron gazeti habar berýär. Bu barada «Туркменистан: золотой век» elektron gazeti habar berýär.
Duşuşyga iki döwletiň ministrlikleriniň, pudak hem-de bank edaralarynyň, Türkmenistanyň Senagatçylar we telekeçiler birleşmesiniň, iri nemes kompaniýalarynyň ýolbaşçylary we esasy hünärmenleri gatnaşdylar.
Forumyň esasy meselesi açylýan mümkinçilikler babatda ikitaraplaýyn hyzmatdaşlygy ýola goýmagyň täze gurallaryny işläp taýýarlamakdan hem-de iki dostlukly ýurduň işewür toparlarynyň arasynda gatnaşyklary işjeňleşdirmekden ybarat boldy.
Germaniýa Federatiw Respublikasynyň Türkmenistandaky ilçihanasynyň wekili duşuşygy açyp, dürli derejelerde özara bähbitli birnäçe üstünlikli gatnaşyklara eýe bolan däp bolan türkmen-german hyzmatdaşlygynyň netijeli häsiýetini kanagatlanma bilen nygtady.
Türkmenistanyň ministrlikleriniň we pudak edaralarynyň çykyş eden wekilleri ileri tutulýan milli hem-de durmuş-ykdysady ösüşiniň esasy wezipelerine laýyk gelýän giň halkara hyzmatdaşlygynyň hormatly Prezidentimiz Gurbanguly Berdimuhamedowyň syýasy ýörelgesiniň baş we üýtgewsiz ugry bolup durýandygyny bellediler.
Duşuşyga gatnaşyjylaryň çykyşlarynda iki dostlukly döwletiň ykdysadyýetleriniň şu günki ýagdaýyna hem-de olary ösdürmegiň geljegine syn berildi.
Bu ýere ýygnananlar forumyň netijelerini jemläp, hormatly Prezidentimize Germaniýanyň ykdysadyýet gününi geçirmekde goldawy üçin tüýs ýürekden hoşallyk bildirdiler.
“Mizan” täjirçilik merkezinde bolan çäreleriň çäklerinde guralan sergide Türkmenistanyň Dokma senagaty ministrliginiň, “Türkmenhaly” döwlet birleşiginiň, Türkmen döwlet neşirýat gullugynyň önümleri görkezildi. Bu ýerde ýurdumyzyň öňden gelýän we ygtybarly hyzmatdaşlary bolan nemes kompaniýalarynyň hem birnäçesiniň diwarlyklary ýerleşdirildi.
Surata düşüren Kakamyrat Geldiýew.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
DUZSYZ IÝMEGIŇ PEÝDASY WE ZYÝANY
Hormatly okyjy!
Elbetde, nahar duzynyň aşa köp kabul edilmegi bedende suwuklygyň saklanyp çişginliligiň döremeginiň, gan basyşynyň ýokarlanmagynyň, ýürek-damar ulgamynyň işiniň bozulmalarynyň döremeginiň sebäbi bolup bilýändir. Şol sebäpli hem, ýürek-damar ulgamynyň kesellerinden ejir çekýän näsaglara duzy çäklendirmek maslahat berilýändir.
Başga tarapdan bolsa, nahar duzy, has takygy natriý mineraly suw-mineral deňagramlylygyny saklap, beden öýjüklerinde bolup geçýän hadysalary sazlamaga işjeň gatnaşýandyr. Şonuň ýaly hem, ol kaliý mineralynyň alyş-çalşygyna gatnaşyp, bedende bolup geçýän biologiki hadysalaryň geçmegine möhüm täsirini ýetirýändir.
Şonuň üçin hem, hemme zatdada çäkliligiň möhüm bolşy ýaly, nahar duzynyň ulanylşynda hem kadany saklamak möhümdir. Nahar duzynyň bir gije-dündizde maslahat berilýän mukdary – 9-10 gramm.
Hormat bilen, saýtyň lukmany.
- 445 gezek okalan


text:
4 Eylül 2015 Cuma
Bütindünýä Bankynyň Merkezi Aziýa Boýunça Sebitleýin Direktory Bilen Gepleşikler
2015-nji ýylyň 28-nji awgustynda Türkmenistanyň Daşary işler ministrliginde Aşgabada iş sapary bilen gelen, Bütindünýä Bankynyň Merkezi Aziýa boýunça Sebitleýin direktory j-p Saroj Kumar Ja bilen gepleşikler geçirildi.
Gepleşikleriň dowamynda taraplar özara gatnaşyklaryň hem-de Türkmenistanyň we Bütindünýä Bankynyň arasyndaky hyzmatdaşlygyň täze strategiýasynyň taýýarlamagyň meselelerini ara alyp maslahatlaşdylar.
Global gün tertibi we sebitdäki suw çeşmelerini oýlanşykly peýdalanmagyň meseleleri boýunça işjeň gepleşikleri geçirildi. Ekologiýa, tebigaty goramak, tebigy serişdelerini oýlanyşykly peýdalanylmagy hyzmatdaşlygyň esasy ugurlary bolup durýandygy bellenildi. Şunuň bilen baglylykda, taraplar Türkmenistanyň Prezidenti Gurbanguly Berdimuhamedowyň Suw diplomatiýasy boýunça halkara başlangyçlarynyň tarapdarydygyny beýan etdiler.
Sebitleýin hyzmatdaşlygynyň ähmiýetine salgylanyp, j-p Saroj Kumar Ja Bütindünýä Bankynyň toparynyň Türkmenistanyň bu ugurdaky başlangyçlaryna zerur ähli ýardamlary etmäge taýýardygyny belledi.
Kaydol: Kayıt Yorumları (Atom)


text:
TÜRKMENISTANYŇ KANUNY
«Türkmenistanda Internet torunyň ösüşini we internet-hyzmatlaryny etmegi hukuk taýdan düzgünleşdirmek hakynda» Türkmenistanyň Kanunyna üýtgetmeler girizmek hakynda
I. 2014-nji ýylyň 20-nji dekabrynda kabul edilen «Türkmenistanda Internet torunyň ösüşini we internet-hyzmatlaryny etmegi hukuk taýdan düzgünleşdirmek hakynda» Türkmenistanyň Kanunyna (Türkmenistanyň Mejlisiniň Maglumatlary, 2014 ý., № 4, 160-njy madda) şu üýtgetmeleri girizmeli:
5-nji maddanyň 1-nji bendinde «düzgünleşdirýän döwlet dolandyryşynyň ygtyýarly» diýen sözleri «düzgünleşdirmek babatda ygtyýarly döwlet» diýen sözlere çalşyrmaly;
7-nji maddanyň 5-nji bendinde, 13-nji maddanyň birinji böleginde, 16-njy we 17-nji maddalarda «we dolandyryş» diýen sözleri aýyrmaly;
10-njy maddanyň ikinji böleginiň birinji tesiminde «döwlet dolandyryş» diýen sözleri «ýerine ýetiriji häkimiýetiň» diýen sözlere çalşyrmaly;
31-nji maddanyň üçünji böleginde «ygtyýarly döwlet dolandyryş» diýen sözleri «ýerine ýetiriji häkimiýetiň ygtyýarly» diýen sözlere çalşyrmaly.
II. Şu Kanun resmi taýdan çap edilen gününden güýje girýär.
Türkmenistanyň Prezidenti
Gurbanguly Berdimuhamedow.
Aşgabat şäheri. 2017-nji ýylyň 25-nji noýabry.


text:
Türk Dünýäsinden Habarlar
Tapgyrlaýyn gepleşigimiziň bu sanynda Türk dünýäsinin dürli sebitlerinden gelip gowuşan möhüm wakalar bilen bagly habarlary dykgatyňyza ýetirmekçi
Türkiýe bilen Azerbaýjanyň arasyndaky dilomatik gatnaşyklar 25-nji ýylyny tamamlady.
Türkiýe 1991-nji ýylyň 30-njy awgustynda garaşsyzlygyny yglan eden Azerbaýjan Respublikasyny 1991-nji ýylyň 9-njy noýabrynda ykrar eden ilkinji döwlet boldy. Diplomatik gatnaşyklar 1992-nji ýylyň 14-nji ýanarynda açyldy we Bakuwda başkonsullyk hökmünde iş alyp barýan wekilhana ilçihana derejesine göterildi. Türkiýäniň Azerbaýjanda şeýle-de Nahiçewan Awtanomiýasynda we Genje şäherinde başkonsullyklary iş alyp barýar. Azerbaýjanyň bolsa Türkiýede Ankara şäherinde ýerleşýän ilçihanasy bilen birlikde Stambul we Kars şäherlerinde başkonsullyklary bar.
Türkiýäniň Azerbaýjan bilen bolan gatnaşyklary köp taraply we strategik derejede. Ýokary derejede we ýygjam dowam edýän iki taraply saparlar, gatnaşyklaryň arkasynda durýan itikleýiji güýçdir. İki ýurduň döwlet ýolbaşçylarynyň iş başyna gelenden soň ýa-da simwoliki häsýete eýe bolan wakalardan soň beýleki ýurda ilkinji nobatda sapar guramaklary görnüşiden asylly däp ýüze çykdy.
Azerbaýjanyň Prezidenti İlham Aliýew Türkiýe bilen Azerbaýjanyň arasynda diplomatik gatnaşyklaryň açylmagynyň 25 ýyllygy mynasybetli Prezident R.T.Erdogana gutlag ýüzlenmesini ugratdy.
Prezident Aliýew ýüzlenmesinde şeýle diýýär: “1992-nji ýylyň 14-nji ýanwary Azerbaýjan bilen Türkiýäniň arasynda diplomatik gataşyklaryň açylan günüdir. Bu şanly waka mynasybetli sizi gutlaýaryn, dost we dogan türk halkyna hoş niýetli we içgin arzuwlaryny ýetirýärin.
Garaşsyz Azerbaýjanyň taryhynda doganlyk Türkiýe diplomatik gatnaşyk açan ilkinji ýurdumyz. Halklarymyzyň we ýurtlarymyzyň arasyndaky gatnaşyklar çuňňur taryhy geçmişden gözbaş alýar. Geçen ýyllaryň dowamynda “bir millet-iki döwlet” ýörelgesi dünýäde deňi-taýy bolmadyk Azerbaýjan-Türkiýe gatnaşyklarynyň ähli ugurlaryny öz içine aldy.
Türkiýe-Azerbaýjan arkalaşygynyn mundan beýläk hem halklarymyzyň bähbitlerine laýyklykda güýçlenip, ösjekdigine doly ynanýaryn.”
Türkmenistanda maýa goýumlary 2017-nji ýylda-da dowam eder.
2016-njy ýylda maýa goýum býujetiniň esasy bölegini paýtagt Aşgabatda gurulan Olimpiada şäherjigi üçin bölüp beren Türkmenistsan, 2017-nji ýylda 873 sany täze desgany gurmagy meýilleşdirýär.
Sentýabr aýynda geçiriljek 5-nji Aziýa oýunlary üçin paýtagt Aşgabatda bina edilen sport desgalarynyň gurluşygynyň esasy bölegini türk firmalary ýerine ýetirdi.
Türkmenistanyň 2017-nji ýyl üçin taýarlan býujetinde-de gurluşyk pudagyndaky maýa goýumlary üçin 42,7 milliard manat bölüp berdi. Maýa goýum býujetiniň 34,9 milliard manady önümçilik maksatly desgalar, 7,8 milliard manady bolsa sosial maksatly desgalaryň gurluşygy üçin sarp ediler.
Türkmenistanyň ykdysadyýeti barada berilen beýannamalarda Türkmenistanyň hususy pudagynyň senagat önümçiligindäki paýynyň 2016-njy ýylda 40 göterime çenli ýetendigi mälim edildi.
2016-njy ýylda türkmen telekeçileri tarapyndan; keramika we kerpiç, turba we kabel ýaly gurluşyk materiallary bilen birlikde haly we mebel önümçilik fabrikleri ulanmaga berildi. 2016-njy ýylda açylan desgalar bilen 9 müň adam iş bilen üpjün edildi. Şol çäkde 2017-njy ýylda hem hususy pudaga berilýän goldaw dowam eder.
Nobatda Özbegistandan bir habarymyz bar. Özbegistanyň meşhur Ak saraý köşküniň Yslam Kerimow muzeýi hökmünde açylmagyna garaşylýar.
Özbegistanyň 1-nji prezidenti Yslam Kerimow üçin hatyra muzeýi Daşkentdäki Ak Saraýyň çäginde gurulýar.
Bu barada “Fajebook-da” “Deti Kerimowa” topary habar berýär. Muzeýiň açylyşy bolsa Yslam Kerimowyň doglan güni bolan 30-njy ýanwarda bolar.
Alynan maglumata görä Köşkde soňky günlerde abatlaýyş işleri dowam edýär.
Ak Saraýy muzeýe öwürmek baradaky habarlar geçen hepde metbugatda çykypdy.
Özbegistanyn täze Prezidenti Şawkat Mirziýoýew bolsa Garaşsyzlyk meýdanynda ýerleşýän Senatyň binasynyň ikinji gatynda gündelik işlerini alyp barýar.
2 ýylyň dowmynda prezident üçin täze köşkün guruljakdygy habar berilýär. Emma köşküň guruljak ýeri barada anyk maglumat berilmedi.
Ak Saraý 2004-nji ýyldan bäri merhum Prezident Yslam Kerimowyň iş ofisi hökmünde peýdalanylýardy.
Gazagystan 28-nji Gyşky uniwersitetara oýunlaryna taýarlyk görýär.
2017-nji ýyldaky Gyşky uniwersitetara oýunlary 29-njy ýanwar bilen 8-nji fewral aralygynda Gazagystanyň medeni paýtagty Almatyda geçiriler. Gyşky uniwersitetara oýunlarynda şu ýyl buzda typmak, garda typmak we hokkeý ýaly 12 ugurda ýaryşlar geçiriler.
Taýarlyklary tamamlanyp barýan Gyşky uniwersitetara oýunlarynyň resmi bilet satyş ofisi hem açyldy.
2017-nji ýyldaky Gyşky uniwersitetara oýunlarynyň bilet satyş ofisiniň özboluşlygy, ol ýerde maddy şertleri pes bolan raýatlara bilet samagy. Mysal üçin gahrymanlara, şikestlilere we talyplara arzanladylan biletler satylar. Häzirki wagtda Gyşky uniwersitetara oýunlarynyň ähli ýaryşlary üçin biletler satylmaga başlady. Almaty şäheriniň 8 etrabynda geçiriljek 117 ýaryş üçin biletler onlaýn görnüşde-de alynyp bilner.
Gazagystanyň ozalky paýtagty Almaty şäherinde Gyşky uniwersitetara oýunlaryň dowamynda medeni çäreleriň geçirilmegi hem meýilleşdirilýär. 20-nji ýanwardan başlap Almatynyň teatrlarynda, konsert zallarynda, muzeýlerinde we kitaphanalarynda dünýä belli oýunlar, ýyldyz aýdymlaryň kosertleri, dürli sergiler we işjeň maslahatlar guralar.
1957-nji ýyldan bäri ýokary derejede geçirilýän esasy sport çärelerinden biri bolan Gyşky uniwersitetara oýunlaryna Gazagystan ilkinji gezek 1993-nji ýylda gatnaşypdy.
GDA-nyň düzümine girýän ýurtlaryň arasynda Gyşky uniwersitetara oýunlaryny geçirýän ilkinji ýurt bolan Gazagystana 50 ýurtdan 2 müň türgeniň gelmegine garaşylýar.
Halkara bäsleşikleriň göni ýaýlymlary 80 ýurtda 1 miliard tomaşaçynyň dykgatyna ýetiriler.


text:
Türkmenistan awiakompaniýasy Aşgabat-Duşenbe-Aşgabat synag reýsini amala aşyrar.
Türkmenistandan bu täze halkara ugry boýunça uçuşyň 12-nji iýunda “Boing -737- 800” kysymly uçar tarapyndan amala aşyryljakdygyny türkmen mediasy habar berýär.
Mälim edilişine görä, Aşgabatdan Duşenbä barýan birinji uçary Türkmenistanyň resmi toparynyň agzalaryny alyp barýar. Türkmenistanyň “Senagatçylar we telekeçiler” bileleşiginiň ýolbaşçylaryny, agza kompaniýalarynyň başlyklaryny we syýahatçylyk şirketleriň wekillerini öz içine alýan türkmen delegasiýasynyň agzalary Duşenbä bir günlük saparynyň dowamynda iki ýurduň arasyndaky howa gatnawyna degişli meseleler boýunça gepleşik geçirerler.
Resmi maglumata görä, Türkmenistan ýakyn wagtda Täjigistana yzygiderli howa gatnawyny ýola goýmagy planlaşdyrýar. Howa gatnawyny iki ýurduň arasyndaky ikitaraplaýyn ylalaşyklaryň esasynda amala aşyrylar.
Türkmenistanyň 1992-nji ýylda düýbi tutulan milli awiakompaniýasynyň dünýäniň 15 çemesi ýurduna gatnaýan uçarlaryna awiabiletleriň internet arkaly satylmagy meselesi hem ýaňy-ýakynda döwlet derejesinde maslahat edildi we prezident Gurbanguly Berdimuhamedow tarapyndan makullandy.


text:
4 Eylül 2015 Cuma
Türkmenistanyň Döwlet Howpsuzlyk Geňeşiniň Mejlisi
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Türkmenistanyň Döwlet howpsuzlyk geňeşiniň nobatdaky mejlisini geçirdi. Onda ýurdumyzyň harby we hukuk goraýjy edaralarynyň şu ýylyň 8 aýynda ýerine ýetiren işleriniň jemlerine, döwlet Baştutanymyzyň öňde goýan jogapkärli wezipelerini netijeli çözmek maksady bilen bu edaralaryň maddy-enjamlaýyn üpjünçiligini has-da ýokarlandyrmak boýunça geçirilýän işler bilen baglanyşykly meselelere garaldy.
Mejlisiň barşynda milli Liderimiz harby we hukuk goraýjy edaralaryň ýolbaşçylarynyň ýylyň başyndan bäri amala aşyrylan işler hem-de olaryň ýolbaşçylyk edýän düzümleriniň maddy-enjamlaýyn binýadyny döwrebaplaşdyrmak babatda ozal berlen anyk tabşyryklaryň ýerine ýetirilişi baradaky hasabatlaryny diňledi.
Ilki bilen Türkmenistanyň Döwlet howpsuzlyk geňeşiniň sekretary, milli howpsuzlyk ministri Ý.Berdiýewe söz berildi. Ol Belent Serkerdebaşymyza 2015-nji ýylyň ýanwar-awgust aýlarynda harby ulgamda özgertmeleri amala aşyrmak boýunça alnyp barlan giň möçberli işler, Milli howpsuzlyk ministrligi tarapyndan durmuş – jemgyýetçilik durnuklylygyny saklamak boýunça görülýän çäreler barada hasabat berdi.
Hormatly Prezidentimiz Gurbanguly Berdimuhamedow milli howpsuzlygyň esaslaryny mundan beýläk-de pugtalandyrmagyň möhümdigini nygtap, Türkmenistanyň Milli howpsuzlyk ministrliginiň ýolbaşçysyna ýurdumyzda oňaýly jemgyýetçilik – syýasy ýagdaýyň saklanylmagyna takyk we hemmetaraplaýyn gözegçiligi üpjün etmegi tabşyrdy. Munuň özi ýurdumyzyň ykdysady taýdan gülläp ösmeginiň, halkymyzyň abadançylygynyň has-da ýokarlanmagynyň girewidir.
Soňra Türkmenistanyň Döwlet serhet gullugynyň başlygy M.Yslamow ýolbaşçylyk edýän düzümleriniň şu ýylyň 8 aýynyň dowamynda ýerine ýetiren işleriniň netijeleri hem-de eziz Watanymyzyň serhetleriniň ygtybarlylygyny we eldegrilmesizligini üpjün etmek maksady bilen geçirilýän çäreler, serhet galalarynyň döwrebap binalarynyň gurluşygy barada hasabat berdi. Şunuň bilen baglylykda, milli Liderimize serhet gullugynyň maddy-enjamlaýyn binýadyny döwrebaplaşdyrmakda uly goldaw berýändigi üçin tüýs ýürekden hoşallyk bildirildi. Häzirki wagtda bu gulluk zerur bolan ýörite kämil enjamlar we tehniki serişdeler bilen üpjün edilýär.
Hormatly Prezidentimiz Gurbanguly Berdimuhamedow hasabaty diňläp, serhetçileriň öz mukaddes borjuny birkemsiz ýerine ýetirmek bilen, Türkmenistanyň serhetleriniň öňden gelýän hoşniýetli goňşular hem-de sebit we halkara ähmiýetli möhüm taslamalary durmuşa geçirmekde ýurdumyzyň uzakmöhletleýin hyzmatdaşlary bolup durýan goňşy döwletler bilen dostluk serhedi bolmagynda galmalydygyna oňat düşünmelidigini belledi. Şeýle hem halkymyzyň asuda we abadan durmuşynyň goragynda duran ýaş esgerleriň söweşjeň taýýarlygynyň hem-de watançylyk terbiýesiniň derejesini ýokarlandyrmagyň üstünde hemişe işlemegiň wajypdygy bellenildi.
Soňra Türkmenistanyň goranmak ministri B.Gündogdyýewe söz berildi. Ol sekiz aýyň dowamynda ýerine ýetirilen işler we döwlet Baştutanymyzyň başyny başlan harby özgertmeleriniň ilerledilişi barada hasabat berdi. Şol özgertmeler bolsa ýurdumyzyň Ýaragly Güýçleriniň maddy-enjamlaýyn binýadyny pugtalandyrmaga we kämilleşdirmäge gönükdirilendir.
Hasabatyň çäklerinde ministr Belent Serkerdebaşymyzyň garamagyna “Türkmenistanyň Ýaragly Güýçleriniň Harby-Deňiz Güýçleri serkerdeligini döretmek hakyndaky” kararyň taslamasyny hödürledi.
Milli Liderimiz hasabaty diňläp, Garaşsyz hem Bitarap döwletimiziň dostluk we hoşniýetli goňşuçylyk serhetleri bolup durýan mukaddes araçäkleriniň hemişe mähriban halkymyzyň parahatçylykly we döredijilikli durmuşynyň ygtybarly galkany bolup hyzmat etmelidigini belledi. Diňe goranyş häsiýetine eýe bolan Harby doktrina laýyklykda amala aşyrylýan özgertmeler bilen baglylykda, milli goşunymyzyň maddy-enjamlaýyn binýadyny döwrebaplaşdyrmak we pugtalandyrmak boýunça yzygiderli işler alnyp barylýar. Şu gün kabul edilýän çözgüt hem munuň aýdyň subutnamasy bolup durýar. Belent Serkerdebaşymyz biziň Bitarap Watanymyzyň taryhynda ilkinji gezek ýurdumyzyň Harby – Deňiz Güýçleriniň serkerdeliginiň döredilýändigini belläp, kabul edilýän resminamanyň taryhy häsiýetini nygtady. Bu serkerdelik eziz Watanymyzyň deňiz serhetlerini gorar.
Döwlet Baştutanymyz Gurbanguly Berdimuhamedow "Awaza" milli syýahatçylyk zolagynda Türkmenistanyň Goranmak ministrliginiň buýurmasy boýunça kaşaň “Merdana” myhmanhanasynyň gurluşygynyň tamamlanmagy mynasybetli onuň açylyş dabarasyny ýokary guramaçylyk derejesinde geçirmegi tabşyrdy.
Soňra Türkmenistanyň içeri işler ministri I.Mulikow ministrligiň şu ýylyň ýanwar-awgust aýlarynda ýerine ýetiren işleri hem-de jemgyýetçilik tertip-düzgünini saklamak we ýurdumyzyň raýatlarynyň kanuny hukuklaryny hem-de azatlyklaryny üpjün etmek boýunça alnyp barylýan işler barada hasabat berdi.
Şeýle hem “Ýol hereketiniň howpsuzlygy—ömrümiziň rahatlygy” atly biraýlygyň çäklerinde jogapkär düzümler bilen bilelikde guralýan çäreleriň meýilnamasynyň durmuşa geçirilişi barada hasabat berildi. Mälim bolşy ýaly, şu ýyl milli Liderimiziň başlangyjy bilen biraýlygyň çäklerinde guralan esasy çäreleriň biri türkmen paýtagtynyň demirgazyk böleginde, Türkmenistanyň Içeri işler ministrliginiň Awtoulag sporty merkeziniň golaýynda gurlan Çagalar awtoşäherjiginiň açylyşy bilen baglanyşykly boldy. Mundan başga-da, biraýlygyň dowamynda ýurdumyzyň ähli künjeklerinde dürli çäreler, şol sanda maslahatlar, mekdeplerde we çagalar baglarynda bu mowzuga degişli bäsleşikler guralar. Şeýle hem Türkmenistanda ýollarda özüňi alyp barmagyň medeniýetini wagyz etmäge, ýol hereketine gatnaşyjylaryň her biriniň onuň howpsuzlygy üçin şahsy jogapkärçiligine düşünmegine degişli maksatnamalaýyn çäreler geçiriler.
Ozal habar berlişi ýaly, şu ýylyň 22-nji awgustynda hormatly Prezidentimiziň gatnaşmagynda sport ulaglarynyň Alfa-Romeo görnüşinde bäsleşik geçirilipdi. Şol bäsleşikde milli Liderimiz öz ussatlygyny görkezip, birinji orna mynasyp bolupdy. Mejlisiň barşynda ministr döwlet Baştutanymyza ýeňijiniň Kubogyny hem-de şahadatnamasyny dabaraly ýagdaýda gowşurdy.
Belent Serkerdebaşymyz içeri işler edaralarynyň işgärleri tarapyndan amala aşyrylýan işleriň örän jogapkärlidigini belläp, Türkmenistanyň içeri işler ministrine, ýangynlaryň döremeginiň öňüni almak, ýol gözegçiligi gullugynyň işini güýçlendirmek boýunça görülýän çäreleri kämilleşdirmek babatda anyk tabşyryklary berdi. Ýol gözegçiligi gullugynyň işgärleri ýol hereketiniň kadalarynyň berjaý edilişine berk gözegçiligi amala aşyryp, ulag serişdeleriniň sürüjileriniň hem-de pyýada ýolagçylaryň howpsuzlygyny üpjün etmelidirler. Badalga alan “Ýol hereketiniň howpsuzlygy—ömrümiziň rahatlygy” atly biraýlyk hem şu wezipeleri çözmäge gönükdirilendir. Döwlet Baştutanymyz bu biraýlygyň her ýyl geçirilmeginiň oňyn netijeleri berýändigini nygtady.
Soňra Türkmenistanyň Baş prokurory A.Hallyýew şu ýylyň 8 aýynda ýerine ýetirilen işler, ýolbaşçylyk edýän düzümindäki işleriň ýagdaýy hem-de prokuratura edaralary tarapyndan döwlet durmuşynyň ähli ulgamlarynda kanunlaryň pugta berjaý edilişine gözegçiligiň amala aşyrylyşy barada hasabat berdi.
Milli Liderimiz prokuratura edaralarynyň öňünde goýlan wezipeleri, ilkinji nobatda bolsa, kanunylygy üpjün etmek hem-de kabul edilen kanunçylyk namalarynyň ähli kadalarynyň we düzgünleriniň berjaý edilişine berk gözegçilik etmek baradaky wezipeleriň çözülmegine örän jogapkärli çemeleşmegiň wajypdygyna ünsi çekip, hereket edýän milli kanunçylygyň bozulmalarynyň öňüni almagy talap etdi.
Soňra Türkmenistanyň Ýokary kazyýetiniň başlygy B.Çaryýew täze taryhy eýýamyň talaplaryny nazara almak bilen, ýurdumyzyň kazyýet ulgamyny kämilleşdirmek boýunça 8 aýyň dowamynda görlen çäreler, şeýle-de ozal berlen tabşyryklaryň ýerine ýetirilişi, barada hasabat berdi. Ol milli bähbitleriň goragynda duran kazyýet edaralarynyň işgärleriniň mundan beýläk hem kanunlaryň berjaý edilişini üpjün etmek boýunça öz üstüne ýüklenen borçlary ýerine ýetirmek üçin tutanýerli we halal zähmet çekjekdiklerini nygtady.
Milli Liderimiz Gurbanguly Berdimuhamedow kazylaryň üstüne ýüklenen jogapkärçiligiň örän uludygyny belläp, işgärleri seçip almak meselesine aýratyn üns bermegi tabşyrdy. Çünki kanunçylygyň hem-de hukuk tertibiniň berk berjaý edilmegi köp babatda kazyýet işgärleriniň iş başarjaňlygyna we hünär derejesine baglydyr.
Soňra Türkmenistanyň Sagdyn jemgyýet howpsuzlygyny goraýyş döwlet gullugynyň başlygy A.Osmanow ýolbaşçylyk edýän gullugynyň şu ýylyň 8 aýynda neşe serişdeleriniň bikanun dolanyşygynyň öňüni almak maksady bilen amala aşyran çäreleri barada hasabat berdi. Şunuň bilen baglylykda, ýurdumyzyň hukuk goraýjy, saglygy goraýyş edaralary, ýerli häkimiýet düzümleri hem-de jemgyýetçilik guramalary bilen bilelikde tassyklanan çäreleriň meýilnamasyna laýyklykda, ilatyň arasynda wagyz-nesihat, aň-bilim işleri yzygiderli alnyp barylýar, raýatlarymyzyň, aýratyn hem ýaşlaryň sagdyn durmuş ýörelgesini seçip almagyna ýardam edýän medeni-köpçülikleýin çäreler geçirilýär.
Döwlet Baştutanymyz häzirki döwrüň howplaryna hem-de wehimlerine garşy göreşmekde tagallalaryň birleşdirilmeginiň wajypdygyny nygtap, Türkmenistanyň dünýä bileleşigi bilen bilelikde mundan beýläk hem neşe serişdeleriniň ýaýradylmagyna berk we barlyşyksyz göreş alyp barjakdygyny, kabul edilen milli maksatnamalaryň çäklerinde hem-de abraýly halkara guramalary bilen özara gatnaşyklar babatda neşe serişdeleriniň bikanun dolanyşygynyň öňüni almak, neşekeşligiň düýp-teýkary bilen soňuna çykmak boýunça giň möçberli çäreleri amala aşyrjakdygyny belledi.
Türkmenistanyň Döwlet gümrük gullugynyň başlygy D.Baýramow bu gullugyň şu ýylyň ýanwar-awgust aýlarynda ýerine ýetiren işleri, hususan-da, ýurdumyzyň serhedinden geçýän ýükleriň barlanmagyny üpjün etmek üçin döwrebap tehniki serişdeleriň ulanylyşy boýunça görülýän çäreler barada hasabat berdi.
Hormatly Prezidentimiz Gurbanguly Berdimuhamedow gümrük gullugynyň ýolbaşçysynyň öňünde durýan gaýragoýulmasyz wezipeler barada aýdyp, işgärleri seçip almagy we ýerli-ýerinde goýmagy, gümrük barlag bölümleriniň tehniki üpjünçiligini möhüm wezipeleriň hatarynda görkezdi.
Soňra Türkmenistanyň Döwlet migrasiýa gullugynyň başlygy M.Nobatow 8 aýda ýerine ýetirilen işler barada hasabat berdi. Bu işleriň netijeleri dünýäniň dürli künjeklerinden ýurdumyza iş we tanyşlyk saparlary bilen gelýän daşary ýurtly myhmanlaryň sanynyň barha artýandygyny aýdyňlyk bilen görkezýär.
Hormatly Prezidentimiz Gurbanguly Berdimuhamedow häzirki Türkmenistana, onuň baý taryhyna hem-de täze taryhy eýýamda gazanýan üstünliklerine gyzyklanmanyň barha artýandygyna şaýatlyk edýän bu oňyn ýagdaýy kanagatlanma bilen belläp, gullugyň öňünde duran jogapkärli wezipeleri mundan beýläk-de üstünlikli çözmek babatda anyk tabşyryklary berdi.
Soňra Türkmenistanyň adalat ministri B.Muhammedow ýolbaşçylyk edýän ministrliginiň işi we kanunçylyk binýadyny kämilleşdirmek boýunça görülýän çäreler, ony täze taryhy eýýamyň talaplaryna hem-de halkara hukugynyň umumy ykrar edilen kadalaryna laýyk getirmek, hereket edýän kanunlary ýurdumyzyň ilatyna düşündirmek boýunça alnyp barylýan işler barada hasabat berdi.
Hormatly Prezidentimiz hasabaty diňläp, ilata ýokary hünärli hukuk kömegini bermegiň, şol sanda guralýan raýatlaryň jemgyýetçilik kabul edişlikleriniň çäklerinde hukuk maslahatlaryny bermek çärelerini geçirmegiň wajypdygyna ünsi çekdi.
Belent Serkerdebaşymyz giň möçberli özgertmeler ýoly bilen ynamly öňe barýan Türkmenistanyň mukaddes Garaşsyzlygynyň esaslaryny pugtalandyrmakda harby we hukuk goraýjy edaralaryň möhüm ornuny belläp, parahatçylygy söýüji döwletimiziň diňe goranyş häsiýetine eýe bolan Harby doktrinadan ugur almak bilen, ýurdumyzyň harby we hukuk goraýjy edaralarynyň maddy-enjamlaýyn binýadyny yzygiderli berkitjekdigini, harby gullukçylaryň maşgalalarynyň ýaşaýyş-durmuş meselelerine aýratyn üns berjekdigini nygtady.
Türkmenistanyň Döwlet howpsuzlyk geňeşiniň mejlisinde başga-da birnäçe meselelere garaldy, olar boýunça degişli çözgütler kabul edildi.
Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow mejlisi tamamlap, bu ýere ýygnananlaryň ählisine berk jan saglyk hem-de ýurdumyzyň gülläp ösmeginiň, türkmenistanlylaryň bagtyýar durmuşynyň we abadançylygynyň bähbidine alyp barýan işlerinde üstünlikler arzuw etdi.
Kaydol: Kayıt Yorumları (Atom)


text:
Aşgabatly adam hukuklaryny goraýjy Nataliýa Şabunts özüniň ýene-de basyşa sezewar bolandygyny habar berdi.
Türkmenistanda bar bolan sosial problemalar, adam hukuklarynyň depelenmegi we öýsüz hawanlar babatyndaky rehimsizlikler barada maglumat bermegi bilen tanalýan graždan aktiwisti Nataliýa Şabunts 20-nji awgustdan bäri özüne ikinji gezek hüjüm edilendigini aýdýar.
Hepdäniň başynda Nataliýa Şabuntsa iki sany zenan tarapyndan haýbat atylyp, olaryň kemsidiji we paýyş sözler bilen üstüne daşly topulandygy habar berilipdi.
24-nji awgustda Azatlyk Radiosy bilen söhbetdeş bolan Nataliýa Şabunts soňky ýagdaýlar barada şeýle diýdi:
“Düýn, 23-ne men adatdakysy ýaly irden ýediniň ýarynda itlerimi gezdirmek üçin, öýümden çykjak bolup gapyny açanymda, bosagada özümiň uly suratymyň ýatandygyny gördüm, ol surat iki taraplydy. Şeýle surat meniň özümde-de ýok, suratyň daşymdan alnan bolmagy mümkin, özi-de birnäçe ýyl mundan ozal. Suratyň ýüzüne iňňe dürtülip çykylypdyr, üstesine oňa gara üçburçluk we selofan haltajyk berkidilipdir. Meniň pikirimçe, bu gorkuzmak üçin edilen bir zat bolmaly” diýip, türkmenistanly graždan aktiwisti aýtdy.
Şeýle-de, Nataliýa Şabunts 20-nji awgustda bolan ozalky waka bilen baglanyşykly goşmaça maglumatyň anyklanandygyny belläp, özüne hüjüm eden zenanlaryň daňdan öz öýüniň girelgesinde ençeme wagtlap garaşyp durandygyny girelgede berkidilen kameranyň surata düşürendigini gürrüň berdi.
20-nji awgustda irden iki sany nätanyş zenanyň Nataliýa Şabuntsa topulyp, haýbat atandygy habar berilipdi.


text:
Türkmenistanyň Prezidentiniň we Azerbaýjanyň DIM-niň ýolbaşçysy ikitaraplaýyn hyzmatdaşlygyň ileri tutulýan meseleleri boýunça pikir alyşdylar
Balkan welaýatynda iş saparynda bolýan Türkmenistanyň Prezidenti Gurnanguly Berdimuhamedow öz ýurdunyň wekilçilikli toparyna ýolbaşçylyk edip, Hazaryň kenaryndaky şähere gelen Azerbaýjan Respublikasynyň daşary işler ministri Elmar Magerram ogly Mamedýarowy, şeýle hem Azerbaýjan Respublikasynyň Döwlet nebit kompaniýasynyň (SOСAR) maýa goýumlar we marketing boýunça wise-prezidenti Elşad Nasirowy kabul etdi.
Azerbaýjanyň DIM-niň ýolbaşçysy wagt tapyp kabul edenligi üçin döwlet Baştutanymyza tüýs ýürekden hoşallyk bildirip, Milli Liderimize Azerbaýjanyň umumy bähbitlere gabat gelýän netijeli döwletara gatnaşyklaryny mundan beýläk-de yzygiderli ösdürmäge azerbaýjan tarapynyň gyzyklanýandygyny tassyklaýan Prezident Ilham Alyýewiň mähirli salamyny we iň oňat arzuwlaryny ýetirdi.
Hormatly Prezidentimiz Gurbanguly Berdimuhamedow mähirli sözler üçin minnetdarlyk bildirip, biziň ýurtlarymyzy gadymyýetden bäri dostlukly, hoşniýetli goňşyçylyk gatnaşyklarynyň birleşdirýändigini belledi. Munuň özi iki halkyň asyrlar boýy emele gelen taryhy-medeni we ruhy umumylygy bilen şertlendirilendir. Milli Liderimiz Azerbaýjanyň baştutanyna gyzgyn salam ýollap, häzirki döwürde türkmen-azerbaýjan gatnaşyklarynyň hil taýdan täze derejä çykýandygyny we many-mazmun bilen baýlaşdyrylýandygyny aýtdy. Döwlet Baştutanymyz bular barada aýtmak bilen, şeýle hem azerbaýjan tarapyna Bitarap Türkmenistanyň öňe sürýän halkara başlangyçlaryny yzygiderdi goldaýandygy üçin minnetdarlyk bildirdi.
Duşuşygyň barşynda ýokary derejede gazanylan ylalaşyklary durmuşa geçirmek bilen baglylykda ikitaraplaýyn hyzmatdaşlygyň ileri tutulýan meseleleri boýunça, şeýle hem ähli ugurlarda, şol sanda söwda-ykdysady ulgamda özara bähbitli hyzmatdaşlygy ýaýbaňlandyrmak üçin bar bolan uly mümkinçilikler barada pikir alşyldy. Şunda Hökümetara türkmen-azerbaýjan toparynyň işine, şeýle hem işewür düzümleriň ugry boýunça işjeň gatnaşyklara uly orun berilýär.
Özara gatnaşyklaryň möhüm ugurlarynyň hatarynda energetika ulgamy görkezildi. Türkmenistan we Azerbaýjan bu ugurda dünýä bazarlaryna energiýa serişdelerini ibermegiň deňeçer, köpgörnüşli ulgamynyň döredilmegi babatda köpugurly tagalla edýärler. Iki döwletiň çäk taýdan ýerleşişi hem Aziýany we Ýewropany birikdirýän we ýükleri daşamakda amatly ugurlary üpjün edýän ähli zerur logistika düzümleri bolan halkara ulag-üstaşyr geçelgeleri döredilýär. Bu ugurdaky bilelikdäki taslamalaryň durmuşa geçirilmegi gatnaşyklary ösdürmegiň möhüm şertini emele getirýär.
Şunuň bilen birlikde däp bolan ynsanperwer gatnaşyklaryň mundan beýläk-de pugtalandyrylmagynyň, bilim, ylym we medeniýet, şeýle hem sport hem-de syýahatçylyk ulgamlarynda, türkmen-azerbaýjan dostlugyny berkitmäge gönükdirilen bilelikdäki çäreleri geçirmegiň dowam etdirilmeginiň ähmiýeti bellenildi.
Döwletara syýasy-diplomatik gatnaşyklar üýtgewsiz okgunly häsiýete eýedir. Yzygiderli ýagdaýda Daşary işler ministrlikleriniň arasynda ikitaraplaýyn geňeşmeler geçirilýär. Şunuň bilen baglylykda, şeýle hem Türkmenistanyň we Azerbaýjanyň abraýly halkara guramalarynyň – BMG-niň, EHHG-nyň, YHG-nyň we beýlekileriň çäklerinde netijeli hyzmatdaşlyk edýändikleri hem-de ählumumy parahatçylygyň, howpsuzlygyň we abadançylygyň üpjün edilmegine gönükdirilen umumy tagallalara uly goşant goşýandyklary bellenildi. Hazar sebtinde goňşy bolan iki ýurduň bu sebitiň Ýewraziýada durnuklylygyň ygtybarly merkezine, uzakmöhletleýin özara bähbitli hyzmatdaşlygyň giňişligine öwrülmeginiň tarapdarlary hökmünde çykyş edýär.
Duşuşygyň ahyrynda Azerbaýjanyň DIM-niň ýolbaşçysy netijeli söhbetdeşlik hem-de döwlet Baştutanymyzyň ikitaraplaýyn hyzmatdaşlyk meselelerine hemişe uly üns berýändigi üçin çuňňur hoşallygyny beýan etdi. Türkmenistanyň Baştutanynyň geçen ýylyň awgust aýynda Baku şäherine amala aşyran taryhy resmi sapary bu gatnaşyklarda täze sahypany açdy.
Hormatly Prezidentimiz Gurbanguly Berdimuhamedow we myhmanlar döwletara gatnaşyklarynyň geljekde hem deňhukukly we oňyn esaslarda üstünlikli ösdüriljekdigine, täze many-mazmun bilen baýlaşdyryljakdygyna ynam bildirdiler.
Duşuşyga şeýle hem Azerbaýjan Respublikasynyň Türkmenistandaky Adatdan daşary we Doly ygtýarly ilçisi Hasan Sultan ogly Zeýnalow gatnaşdy.


text:
Türkmen döwlet habarlar agentligi (TDH) / 20.12.2017 /
Paýtagtymyzda Türkmenistan bilen Birleşen Arap Emirlikleriniň arasynda Hyzmatdaşlyk boýunça bilelikdäki komitetiň nobatdaky ikinji mejlisi geçirildi, oňa bu ýurduň daşary işler we halkara hyzmatdaşlyk ministri şeýh Abdulla bin Zaýed Al Nahaýanyň ýolbaşçylygyndaky BAE-niň wekilçilikli topary gatnaşýar.
Duşuşygyň gün tertibine 2012-nji ýylyň noýabr aýynda Abu-Dabi şäherinde Komitetiň birinji mejlisiniň barşynda gazanylan ylalaşyklary durmuşa geçirmek boýunça amala aşyrylan işleriň netijeleri, şeýle hem söwda-ykdysady pudagy, ýangyç-energetika, ulag-aragatnaşyk, bank-maliýe ulgamlary, şeýle hem medeni-ynsanperwer ýaly möhüm ugurlardaky ikitaraplaýyn gatnaşyklaryň meseleleri girizildi.
Ozal habar berlişi ýaly, hormatly Prezidentimiz Gurbanguly Berdimuhamedowyň BAE-niň wekiliýeti bilen duşuşygy mahalynda dostlukly ýurduň daşary syýasat edarasynyň baştutany şeýh Abdulla bin Zaýed Al Nahaýan öz ýurdunyň işewürler toparlarynyň maýa goýum ulgamynda has giň hyzmatdaşlyga, hususan-da, ýangyç-energetika we elektroenergetika toplumlarynda, awtomobil we demirýol gurluşygy ulgamynda, Türkmenistan-Owganystan-Pakistan-Hindistan halkara gaz geçirijisiniň gurluşygynyň taslamasyna we beýlekilere gatnaşmaga gyzyklanma bildirýändiklerini beýan etdi.
BAE-niň işewürler toparlarynyň biziň ýurdumyza gyzyklanmalarynyň artmagy häzirki wagtda Türkmenistanyň ykdysadyýetiniň dünýäde iň çalt ösýän ykdysadyýetleriň biri bolup durýandygy bilen şertlendirilendir, bu ýagdaý Halkara pul gaznasy ýaly abraýly maliýe düzümleri tarapyndan tassyklanylýar. Ýurdumyzyň dünýä syýasy giňişliginde hem täsiri güýçlenýär, ýurdumyz ählumumy meseleleriň çözgüdinde hem täsirli orun eýeleýär. Bilimleri we tehnologiýalary, ylmy-tehniki täzeçillikleri alyşmak, maýa goýum hyzmatdaşlygy gatnaşyklaryň möhüm ugurlarydyr.
Häzirki wagtda ägirt uly serişde mümkinçiliklerine eýe bolan Türkmenistanda senagat pudagy düýpli özgerdilýär, täze pudaklar döredilýär, senagatlaşmak we şäherleşmek işleri tizleşdirilýär, munuň özi köp babatda içerki sarp edilişi höweslendirýär, giň eksport mümkinçiliklerini açýar.
Türkmenistan bilen BAE-niň arasynda Hyzmatdaşlyk boýunça ýokarda agzalan komitetiň mejlisiniň barşynda tebigy gazy gaýtadan işlemek, “mawy ýangyçdan” taýýar önümleri almak we ony dünýä bazarlaryna ugratmak ulgamyndaky gatnaşyklaryň geljekki ugurlary ara alnyp maslahatlaşyldy. Özara peýdaly tagallalary utgaşdyrmak üçin bu ugurda ägirt uly mümkinçilikler bar.
Häzirki wagtda bu aýratyn möhümdir. Sebit we dünýä bazarlarynyň häzirki wagtda isleg bildirýän hem-de gazhimiýa önümlerine çaklanylýan isleglerini seljermegiň esasynda gaz we nebithimiýa pudaklaryny mundan beýläk-de ösdürmegiň Maksatnamasy işlenip taýýarlanyldy, ol ýakyn geljek on ýyla niýetlenendir. Mälim bolşy ýaly, Türkmenistan eýýäm bu ulgamda iri möçberli taslamalaryň birnäçesini durmuşa geçirýär.
Mysal üçin, Ahal welaýatynda, Owadandepede tebigy gazdan benziniň önümçiligi boýunça zawod gurulýar. Iň täze enjamlar bilen abzallaşdyrylan kärhana her ýylda A-92 kysymly benziniň 600 müň tonnasyny öndürer, ol Euro-5 ölçegiň iň ýokary ekologiýa talaplaryna laýyk gelýär. Şeýle hem bu ýerde 12 müň tonna dizel ýangyjyny hem-de 115 müň tonna suwuklandyrylan gazy öndürmek göz öňünde tutulýar.
Balkan welaýatynyň Gyýanly şäherçesinde polietileniň we polipropileniň önümçiligi boýunça gazhimiýa toplumy gurulýar. Bu taslama «TOYO Engineering» (Ýaponiýa) we «LG International Corporation» we «Hyundai Engineering Corp. Ltd» (Koreýa Respublikasy) kompaniýalarynyň konsorsiumy bilen bilelikde amala aşyrylýar. Onuň umumy bahasy ABŞ-nyň 3,4 milliard dollaryna golaýdyr. Kärhanany 2018 –nji ýylyň sentýabr aýynda ulanmaga bermek göz öňünde tutulýar.
Mundan başga-da, Gyýanlyda ýylda pes dykyzly polietileniň 200 müň tonnasyny, polipropileniň 390 müň tonnasyny, poliwinilhloridiň 100 müň tonnasyny, suwuk gazyň 10 müň tonnasyny, kaustiki sodanyň 82 müň tonnasyny hem-de duz kislotasynyň 10 müň tonnasyny öndürmäge niýetlenen gazhimiýa toplumyny gurmak meýilleşdirilýär. Şeýle hem ýylda 1,5 milliard kub metr tebigy gaz we 117 müň tonna tehniki duz gaýtadan işleniler. Öz nobatynda polimer önümlerine hem dünýä bazarlarynda uly isleg bildirilýär, sebäbi onuň esasynda köp islegden peýdalanýan dürli görnüşli önümleri öndürmek mümkindir. Mysal üçin, sintetiki kauçugyň 75 göterime çenlisi awtomobil senagatynda peýdalanylýar.
Garabogaz şäherinde ýyllyk kuwwaty 1 million 155 müň tonna önüme deň karbomid zawody gurulýar.
Häzirki wagtda şeýle hem Türkmenistan-Owganystan-Pakistan-Hindistan gaz geçirijisiniň türkmen bölegini gurmak boýunça işler ýokary depginlerde alnyp barylýar. Arap maýadarlarynyň hem uly gyzyklanma bidirýän bu iri taslamanyň durmuşa geçirilmegi diňe bir gatnaşyjy döwletleriň ykdysady kuwwatynyň pugtalandyrylmagyna däl-de, sebitiň beýleki ýurtlarynyň ösüşine hem oňyn täsirini ýetirer.
Bular ýurdumyzda durmuşa geçirilýän we geçirilmegi meýilleşdirilýän iri möçberli taslamalaryň diňe bir bölegidir, daşary ýurt maýa goýumlarynyň gelip gowuşmagy bolsa ýangyç-energetika we gazhimiýa pudaklaryny diwersifikasiýalaşdyrmaga mümkinçilik berer, tutuşlygyna milli ykdysadyýetimiziň çalt depginler bilen ösdürilmegine ýardam eder.
Mundan başga-da, Türkmenistan kemala gelýän iri logistika merkezi, yklymyň ulag-üstaşyr geçelgeleriniň möhüm çatrygy hem-de serhetüsti söwda ýollarynyň möhüm ugry hökmünde daşary ýurtly maýa goýujylarynyň ünsüni özüne çekýär, bularyň ählisi maýalaryň çekilmegi üçin höweslendiriji şert bolup durýar. Şunuň bilen birlikde, Bilelikdäki komitetiň mejlisiniň barşynda Komitetiň çäklerinde ylym, bilim we medeniýet ugurlarynda hyzmatdaşlyk boýunça iş toparyny döretmek, onuň ilkinji mejlisini Aşgabatda geçirmek hakynda ylalaşyk gazanyldy. Syýahatçylyk, gidrometeorologiýa, seýsmologiýa, daşky gurşawy goramak ugurlary boýunça özara gatnaşyklaryň meseleleri hakynda pikir alyşmalar boldy.
Daşary işler ministrliginde geçirilen mejlisiň jemleri boýunça degişli Teswirnama we Türkmenistanyň hökümeti bilen Abu-Dabiniň Ösüş gaznasynyň arasynda hyzmatdaşlyk etmek boýunça özara düşünişmek hakyndaky Ähtnama gol çekildi.
Şeýle hem taraplar Türkmenistan bilen Birleşen Arap Emirlikleriniň arasynda hyzmatdaşlyk boýunça Bilelikdäki komitetiň üçünji mejlisini 2018-nji ýylda Abu-Dabi şäherinde geçirmek hakynda ylalaşdylar.
Mejlisiň çäklerinde BAE-niň wekiliýetiniň agzalarynyň, Türkmenistanyň ministrlikleriniň we hususy düzümleriniň ýollbaşçylary hem-de wekilleri bilen ikitaraplaýyn duşuşyklary boldy. Olaryň dowamynda netijeli gatnaşyklaryň geljekki ugurlary kesgitlendi we olary ösdürmegiň geljekki meýilnamalary bellenildi.


text:
Habarlar 3 may 2018
Wakalaryň jümmüşinde
Döwlet howpsuzlyk geňeşiniň göçme mejlisi
Irden milli Liderimiz okuw-tälim merkezleriniň birine geldi. Bu ýerde dolandyryş merkezi ýerleşýär.
Hyzmatdaşlyk
Resmi habar
Resmi habarlar
* * * Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow Buýruga gol çekdi. Resminama laýyklykda, wezipe borçlaryny talabalaýyk ýerine ýetirmän, işde goýberen kemçilikleri üçin, Döwlet gümrük gullugynyň başlygy Osmanow Atadurdy Ataberdiýewiçe käýinç yglan edildi.
Sport
“Altyn Asyr” topary AFK-nyň Kubogy ugrundaky bäsleşigi dowam etmäge mümkinçiligi saklaýar
Aşgabadyň “Altyn Asyr” topary Balkanabatda Gyrgyzystanyň “Alaý” toparyndan üstün çykdy (5:0). Hüjümçiler Altymyrat Annadurdyýew we Myrat Ýagşyýew hersi iki pökgi geçirdi. M.Ýagşyýew, şeýle hem pökgi geçirmek üçin ýoldaşyna gowy pas berdi, netijede duşuşygyň iň gowy oýunçysy diýlip hasap edildi. Goragçy Mekan Aşyrow hem bir pökgi geçirdi.
Hyzmatdaşlyk
Ykdysadyýet ulgamynda Türkmen-german hyzmatdaşlygy
Duşuşyga Türkmenistanyň we Germaniýanyň ministrlikleriniň, pudaklaýyn edaralarynyň, ýurdumyzyň Senagatçylar we telekeçiler birleşmesiniň, GFR-iň ilçihanasynyň, dürli halkara guramalaryň wekilleri, ýerli önüm öndürijiler gatnaşdylar.


text:
Owganystan bilen Pakistanyň arasyndaky söwda gatnaşyklary örän pes derejede bolup, taraplaryň söwda hem üstaşyr ýükler boýunça baglaşylan ylalaşyga täzeden seretmeginiň gerekdigi aýdylýar. Bu barada bilelikdäki owgan-pakistan söwda-senagat palatasy habar berýär.
Owganystanyň söwda-senagat palatasy Hökümeti söwda hem üstaşyr ýükler boýunça owgan-pakistan ylalaşygyna täzeden seretmege çagyrýar. Olaryň pikiriçe, köne şertnamany täzelemeli we oňa Owganystan bilen Pakistandan başga Täjigistany we Hindistany hem goşmaly.
«Eger söwda hem üstaşyr ýükler boýunça owgan-pakistan ylalaşygy giňeldilmese, iki ýurduň arasyndaky haryt dolanyşygy barha pese düşer» diýip, palatanyň baştutany Ahmadulla Afgan gürrüň berýär.
Hünärmenleriň pikirne görä, ylalaşyga Täjigistan bilen Hindistan hem goşulsa, haryt dolanyşygynyň möçberi 70 göterime çenli ýokarlanar.
Taýýarlan Goçmyrat Orazberdiýew, žurnalist.


text:
Maqala avtory: Alimova Akgy'l Ediresovna
Jumys orny: MM"Miсhy'rin orta mektebi"
Lay'azymy: Matematika pa'ninin' mug'alimi
Portalg'a jariialany' merzimi: 12.11.2017
O'z synybym-maqtanyshym!
Adam qansha jyl o'mir su'rse de, qandai ispen ainalyssa da, o'mirindegi en' umytylmas sa'tter bolyp mektepte o'tkizgen y'aqyt qalatyny ras. Mektep-bilim aidynydag'y u'lken keme. Al, mug'alim onyn' ishinde synyp jetekshisi osy qog'amdyq orynda balamen, ata-anamen yntymaqtasa bailanysta jumys jasaityn negizgi adam.
Synyp jetekshisi boly' — bul o'z oqy'shylarynyn' ortasyndag'y qarym –qatynas qy'anyshyna kenely'. «Ta'rbie – turmysty durys uiymdastyra bily'de, balag'a a'rkimnin' o'z jeke basy arqyly o'mirimen, qog'amnyn' maqsat-mindetterimen bailanysty boly'y kerek»,- dep A.S.Makarenko aitqandai bala janyn tu'sinetin birden-bir tulg'a ol – synyp jetekshisi.
Menin' osy 9- synypqa jetekshilik etkenime 3 jyl y'aqyt bolypty. Men o'z synybymmen birge ju'rip, a'r qaisylarynyn' minezderin, a'detterin, jaqsy jaqtaryn ko're bildim. Men qazirgi tan'da o'z synybymdy maqtanyshpen aita alamyn. O'itkeni olar a'r y'aqytta da mektepishilik uiymdastyrylg'an is-sharalardyn' belsendi mu'sheleri. Sonymen birge, mug'alim-ata-ana-oqy'shy u'shtik bailanysta, yntymaqtasa otyryp, birqatar jumystardy atqardyq. Atap aitsam, «Mamandyq tan'day'-erten'di oilay'» atty — koy'сhing. Osy is-sharag'a ustazdar, ata-analar, oqy'shylar qatysty.Bolashaqta qandai maman iesi boly' , kim bolam degen suraqtarg'a o'z jay'aptaryn, oi-tolg'anystaryn jetkizip, pikir alysty. So'zimnin' da'leli retinde aita keteiin, synybymdag'y 4qyz bala, 7 er balanyn' a'rqaisysy da o'nerli jandar. Barlyg'y da mektebimizdegi sporttyq sektsiianyn' belsendi mu'sheleri, u'nemi sporttyq so'mkelerin asynyp alyp, bos y'aqyttaryn sport zalda o'tkizedi. Onyn' na'tijesi de joq emes. Ay'dandyq ,oblystyq jarystarg'a sporttyn' a'r tu'rimen qatysyp, fy'tbol, grek-rim ku'resi, boks , velosportpen ainalysyp ju'r.Sonymen qatar oblystyq «Miras»ma'deniet u'iinin' u'iirmesine 2 oqy'shym qatysyp, ju'ldeli oryndarg'a ie bolyp ju'r. «Jigittin' sultany-2017» -3 selolyq okry'gtin' mektepteri arasynda mektebimizdin' basshysynyn' ky'bogyn, iag'ni bas ju'ldeni Smagy'l Myrzakmet jen'ip aldy. Ay'dandyq qazaq a'debietinen Muqag'ali oqy'lary saiysyna Ahmetova Dilnaz qatysyp, ju'ldeli 2 oryndy ielendi. Ay'dandyq pa'ndik olimpiadadan , matematikadan Jy'manazarova Aida qatysyp, 3 oryng'a , al ay'dandyq g'ylymi — zerttey' jumystarymen 2 oqy'shy, geografiiadan -Qudaibergenov Alinur-2 oryng'a, al matematikadan- Jy'manazarova Aida -2 oryndy ielendi. Osyndai jetistikterge, a'rine mektep a'kimshiligi men ustazdar ujymynyn' u'lesteri zor.Mine, synybymmen osyndai uiymshyldyqpen jumys ju'rgize ju'rip , ustazdyq jolynda menin' tu'igenim: «Bala – na'zik tamyrshy».
Ol — en' adal, pa'k minezdi, ty'rashyl, aitqanyn'dy buljytpai oryndaityn, senimshil, bolashaqqa aqiqatpen qaraityn na'zik jan. Endeshe, ustazy a'dil, adal bolsa, sha'kirt ozady.
Alda, alar asy'ymyz, bag'yndyrar belesimiz a'li de ko'p. Aldag'y y'aqytta birligimiz nyg'aiyp, biik belesterdi bag'yndyra bereiik dep tileimin.
Synyp jetekshisi -Ku'n bolsa, shy'ag'y sha'kirtteri emes pe?! Ol shy'aq ma'n'gi balanyn' janynda jyly' berip, aqyl berip turg'andai seziledi.
G'ylymda joly bolar ustamdynyn',
Bilimdini zamandasym quptar bu'gin.
«At basyndai» altyng'a ay'ystyrmas,
Ol menin' mamandyg'ym, ustazdyg'ym
Synybym, maqtanyshym ulandarym,
Iesi bolashaqtyn' qyrandarym.
Bolsa da sa'l tentektey', a'ri erke
Jaiqalg'an jas qaiyn' g'oi, shynarlarym.
Kenjesi, a'rbir u'idin' erketailar,
Tun'g'yshy tag'y da bar gu'ldei jainar.
Ata- a'je ma'peler nemereler,
Kilen' ta'tti su'ikimdi qulyn-tailar
Synyp jeteshisimin, jay'aptymyn,
Bag'yn asham talaptynyn'.
Ta'rbieshimin, ta'rbieleimin,
Bilemin Ustazdyqtyn' g'ajaptyg'yn.


text:
Täzelikler
Türkmen manadynyň aýdyň ýollary01.11.2017
Hormatly ildeşler03.02.2017
Türkmenistanyň “Daýhanbank” döwlet täjirçilik banky, Sizi bank kart hyzmatlaryndan peýdalanmaklyga çagyrýar!
“Altyn asyr” bank kartlary, söwda merkezlerinde harytlary satyn alanyňyzda, durmuş hyzmatlary, öýjükli we öý telefonlaryna tölegleri geçirmekde, sarp ediş maksatly we ipoteka karzlarynyň esasy bergisini we göterim tölegleri, ýangyç goýujy beketlerinde hasaplaşyklary hem-de Internetiň üsti bilen bank kartyňyz arkaly göz öňünde tutulan tölegleri geçirip bilersiňiz.
Bank ulgamyndaky özgerişler11.01.2017
Ýurdumyzda pul serişdeleriniň dolanyşygyny sazlaşdyrmak bank edaralarynyň işiniň baş maksady bolup durýar. Häzirki döwürde banklar ýeterlik pul serişdeleri bilen ýurdumyzyň ykdysady ösüşiniň depginini üpjün edýär hem-de pul serişdeleriniň dürli pudaklarda oýlanyşykly dolanyşygyna ýardam berýär. Şonuň bilen birlikde, banklar iri maýa goýum taslamalaryny maliýeleşdirmegiň möhüm çeşmesine öwrülýär. Maliýe toplumy ýurdumyzyň tutuş ykdysadyýetiniň netijeliligine örän oňyn täsir edýär, çünki onuň baş maksady milli pulumyzyň satyn alyş ukybyny üpjün etmekdir hem-de içerki sarp ediş bazarlarynda nyrhlaryň durnuklylygyny saklamakdyr.


text:
Biz bilen habarlaşyň
Biziň maksadymyz agzalarymyza olaryň guramaň işine gatnaşmaklarynyň ähli meseleleri boýunça zerur bolan ýardamy bermek we biziň standartlarymyzy iş ýüzünde ulanmakda kömek etmek bolup durýar.
Habarlaşmak üçin maglumatlar:
Iş düzgüni:
duşenbeden anna gününe çenli 9:00-dan 18:00 aralygynda
Telefonlar: +993 (12) 46 80 25 we +993(12) 46 80 26
Şeýle hem siz biz bilen elektron poçta arkaly habarlaşyp bilersiňiz info@gs1tm.org – Elektron hatlaryň ählisine jogaplar 2 iş gününiň dowamynda berilýär.
Guramanyň salgysy:
Türkmenistan, Aşgabat, 744000
Atatürk köçesiniň 82-nji jaýy
“Berkarar” işewürçilik merkezi
9 gat, ofis I4
GS1 Türkmenistan
T: +993(12) 46 80 25
F: +993(12) 46 80 26
Bizi nädip tapmaly


text:
Hormatly Arkadag,
Men şu ýurtda giň ýaýran korrupsiýa we parahorlugyñ esasy sebäpleri hakda gysgaça pikirimi beýan etmekçi.
Birinjiden, ýokary wezipeli ýa orta wezipeli döwlet işgärleriniň özara pyşyrdaşyp aýdyşy ýaly, hakykatdanam döwlet tarapyndan bellenilen aýlyk haklarynyñ (akladyň) az bolmagy.
Esasy sebäp bolýandygyny aýtmak bilen birlikde parahorlyga getiýän ol ýa-da beýleki käbir sebäpleri aradan aýyrmak hakda uly aladalar edilmeli.
Ýagny işi ýerne ýetirşinde parahorlyk alamatlary bolan işgärleriň üstünden edilen şikaýatlara uly üns we çynlakaýlyk bilen çemeleşmeli.
Hut ýokary wezipeli emeldarlaram pyşyrdaşyp: “biziň aýlygymyz beýleki ýurtlar bilen deňeşdireňde hiç zadam däl, aýlygymyza daşary ýurtlarda hiç zat bitirip bolanok, dynç almak üçin ýetenok diýýärler.
Beýleki ösen ýurtlarda bir aýlygyňa bir aý islendik ýerde dynç alyp bolýandygyny aýdýanlar ýurtda gaty ķän.
Ýöne sözümiň esasyny jemläp aýtsam, parany ýatyrmaga ýönekeý raýatlar (daýhanlar, gurlyşykçylar we ş.m) uly kömek edip biljek.
Redaksiýadan: Okyjynyň haty bolşy ýaly çap edilýär.


text:
Wladimir Putin
Wladimir Wladimirowiç Putin (Rusça doly ady: Влади́мир Влади́мирович Пу́тин) Russiÿa Federasiÿasynyñ şu wagtky Prezidentidir. Putin 7-nji Oktÿabr 1952-de Sowÿet Soÿuzynyñ Leningrad şäherinde Dünÿa gelÿär. Ol 1999-2000 we 2008-2012 ÿyllary arasynda RF-nyñ Premÿer Ministri bolandyr. 2000-2008(1-nji gezek Prezidentlik döwri) we 2015-nji ÿylyñ 7-nji maÿ aÿynda bolsa 2-nji gezek Prezident wezipesine saÿlanandyr. Bulardan daşary Putin, Birleşen Russiÿa Partiÿasynyñ başlygy wezipesinde hem işländir.
- Syÿasy Durmuşy
Boris Ÿelsiniñ Birleşen Russiÿa Partiÿasyna goşulmazyndan öñ Putin 16 ÿyl boyunça KGB-de Uly Leÿtenant wezipesinde işländir. 1991-nji ÿylda öz dogulan ÿeri Sankt-Peteburgda syÿasata başlaÿan Putin, 1996-da Moskwada göçüp barÿar we Ÿelsiniñ partiÿasynda tiz wagtda ÿokary wezipelere gelmegi başarÿar. 1999-njy ÿylda Ÿelsiniñ garaşylmadyk ÿagdaÿda syÿasatdan aÿrylmagy netijesinde Putin, geçiji hökümetde "wagtlaÿynça doladyryjy prezident" wezipesine başlaÿar. 2000-nji ÿyldaky prezident saÿlawlarynda Putin Russiÿa Federsiÿaynyñ prezidenti wezipesine saÿlanÿar. 2004-nji ÿyldaky prezident saÿlawlarynda Putin Russiÿa Federsiÿaynyñ prezidenti wezipesine 2-nji gezek saÿlanÿar. 2008-nji ÿylda Russiÿa Federasiÿasynyñ Konstitusiÿasynyñ 2 gezek prezident saÿlanma kodeksine laÿyklykda täzeden prezident saÿlawlaryna gatnaşmaÿar we Przidentligi öz partiÿasy Birleşen Russiÿadan Dmitri Medwedew gazanÿandyr. Putin 2008-2012 ÿyllary arasynda RF-niñ premiÿer ministri bolÿar we 2011-nji ÿylda "2 gezek prezident saÿlanma" kodeksini Konstitusiÿadan aÿyrÿar we 2012-nji ÿylda 3-nji gezek Birleşen Russiÿa Partiÿasyndan prezidentlige saÿlanÿar.
- Putin döwüründe Russiÿa ekonomiÿasy
1999-2008-nji ÿyllar arasynda RF-niñ ekonomiÿasy 2,5 esse ulalÿar, işgärleriñ aÿlyklary 3 esse artÿar, işsizlik we garyplyk bu döwürden öñki wagt bilen garşylaşdyrdygymyzda 2 esse azalÿar. 2014-15 ÿyllaryndaky Krym RF-ÿe baglama we Dünÿa Nebit krizisini göz öñünde tutmasak, Purtin wagtynda RF-niñ kişi başyna düşÿän girdejisi 72% artandyr. Elbetde bulardan daşaryda RF-niñ tebigy baÿlyklary we Soÿuz wagtyndan galan söweş tehnologiÿalaryny dogry wagtda we dogry ÿerde ulanmagy başaran Putin, RF-yi 15 ÿylyñ içinde täzeden bütin Dünÿade syÿasy taÿdan sözi geçÿan sanaglyja döwletleriñ hataryna getirendir.


text:
Aşgabat, 17.02.2015. “Türkmenportal”.
Garaşsyz, Bitarap Türkmenistan Watanymyz milli senenamasyndaky ähmiýetli wakasy — seneleriň birini—Döwlet baýdagynyň gününi bellemäge taýýarlyk görýär. Berkarar döwletimiziň bagtyýarlyk döwründe eziz Watanymyzyň mukaddes Tugy ýurdumyzyň esasy döwlet nyşanlarynyň biri bolmak bilen, türkmen halkynyň mizemez agzybirligini we jebisligini, milletiň gadymdan gelýän gymmatlyklary bolan parahatçylyk we ylalaşyk, ynsanperwerlik we döredijilik ýörelgeleriniň ebediligini alamatlandyrýar. Şol gymmatlyklar hormatly Prezidentimiz Gurbanguly Berdimuhamedowyň ýöredýän syýasatynyň esasyny düzüp, bu syýasat biziň ýurdumyza halkara abraýyny getirdi.
Döwlet Baştutanymyzyň ählumumy parahatçylygy we durnuklylygy berkitmäge ýardam edýän esasy şert hökmünde dünýäniň energetika howpsuzlygyny üpjün etmek boýunça halkara başlangyçlary eziz Watanymyzyň gülläp ösmegine, türkmenistanlylaryň durmuş derejesiniň ýokarlanmagyna gönükdirilen bu oňyn syýasatyň möhüm ugry bolup durýar. BMG-niň Baş Assambleýasy tarapyndan "Energiýa serişdeleriniň ygtybarly we durnukly üstaşyr geçirilmegi hem-de durnukly ösüşi we halkara hyzmatdaşlygyny üpjün etmekde onuň hyzmaty" hakynda Rezolýusiýanyň kabul edilmegi şol başlangyçlaryň möhümdigine we olaryň dünýä bileleşigi tarapyndan giň goldaw tapandygyna aýdyň şaýatlyk edýär.
Türkmenistan dünýäniň energetika döwleti bolmak bilen, öz baý uglewodorod serişdelerini tutuş adamzadyň hyzmatynda goýmaga çalyşýar. Biziň ýurdumyz bu ugurda öňdengörüjilikli, oýlanyşykly strategiýany amala aşyrmak bilen energiýa serişdelerini dünýä bazarlaryna çykarmagyň ugurlaryny diwersifikasiýalaşdyrmak, köpugurly turba geçiriji düzümi diwersifikasiýalaşdyrmak we ýangyç-energetika toplumynda deň hukukly özara bähbitli halkara hyzmatdaşlygyny ösdürmek ugrunda çykyş edýär.
Häzir Amyderýanyň sag kenarynda, Hazar deňziniň türkmen böleginde we ýurdumyzyň beýleki sebitlerinde nebit we gaz ýataklarynyň 180-den gowragy açyldy, geljegi uly bolan nebit we gaz düzümleriniň müňden gowragy ýüze çykaryldy. Tebigy gazyň tassyklanan gorlary boýunça Türkmenistan dünýäde 4-nji orny eýeleýär. munuň özi halkara auditor kompaniýalary tarapyndan birnäçe gezek tassyklanyldy. Ynha, häzirki wagtda bilermenler “Galkynyş” we “Ýaşlar” gaz ýataklarynyň gorlaryny 26 trillion 200 millirad kub metr gaz möçberinde kesgitleýärler, bu bolsa şol ägirt uly gaz känini dünýäniň ikinji ornuna çykarýar. Ýurdumyzyň umumy kuwwaty bolsa nebit ölçeginde 71,2 milliard tonna deň bolup durýar.
Şunuň bilen baglylykda, häzir Türkmenistanyň halkara tejribesinde kabul edilen ýataklaryň gorlaryny, nebitiň we gazyň mümkin bolan we çaklanýan serişdelerini toparlara bölmäge taýýarlyk görýär. Dünýäniň dürli ýurtlarynda ulanylýan bu ulgam nebitgaz senagatynda geçirilýän geologiýa-gözleg, buraw we beýleki işleriň barşynda alnan ähli maglumatlary özünde jemleýär. Ol uglewodorod serişdeleriniň bar bolan gorlaryny takyk kesgitlemek bilen çäklenmän, eýsem, olary senagat taýdan işlemegiň ykdysady kesgitlemesini geçirmäge mümkinçilik berýär. Bu ulgam eýýäm auditor barlagy we ýurdumyzyň käbir ýataklarynyň gorlaryny sertifikatlaşdyrmak işleri geçirilende ulanyldy.
Türkmen energiýa serişdeleriniň dünýä bazarlaryna iberilmegini diwersifikasiýalaşdyrmak babatda uly işler geçirilýär. Ýeri gelende ýatlasak, 2009-njy ýylyň dekabrynda türkmen gazynyň Russiýa we Eýran ugurlaryna täze ugur – Türkmenistan-Özbegistan-Gazagystan-Hytaý gaz geçirijisi goşuldy. Häzirki wagtda bu gaz geçirijiniň üç şahasy gurlup, olaryň umumy kuwwaty 55 milliard kub metre ýetdi. 4-nji şahanyň gurluşygy dowam edýär, onuň ulanmaga berilmegi tebigy gazyň Hytaý bazaryna iberilýän möçberini 65 milliard kub metre ýetirmäge mümkinçilik berer.
Kuwwaty 1 ýylda 33 milliard kub metre barabar boljak Türkmenistan– Owganystan–Pakistan-Hindistan gaz geçirijisini gurmagyň taslamasy hem Aziýanyň energetika ulgamynda Türkmenistanyň eýeleýän ornuny berkider. Mundan başga-da, uzynlygy 800 kilometre golaý bolan Gündogar-Günbatar gaz geçirijisiniň gurluşygy ýokary depginler bilen alnyp barylýar. Ol Türkmenistanyň Gündogar gaz ýataklaryny Hazar deňziniň kenary bilen baglanyşdyrar. Bu gaz geçiriji ýurdumyzyň ähli iri ýataklaryny bir bitewi gaz geçiriji ulgama birleşdirmäge mümkinçilik berer.
Nebiti gaýtadan işleýän senagaty ösdürmekde hem uly üstünlikler gazanyldy. Türkmenbaşydaky nebiti gaýtadan işleýän zawodlar toplumynyň durkuny täzelemäge we döwrebaplaşdyrmaga ägirt uly maýa goýuldy. Bu bolsa daşary ýurtly sarp edijileriň uly islegine eýe bolan önümleriň görnüşini artdyrmaga mümkinçilik berdi. TNGIZ toplumyny we Seýdiniň nebiti gaýtadan işleýän zawodyny tehniki taýdan gaýtadan enjamlaşdyrmak çig nebitiň çykarylýan möçberini we düýpli işlenmegini artdyrmaga gönükdirilendir.
Nebiti we gazy gaýtadan işleýän pudaklaryň mümkinçilikleri hakynda aýtmak bilen hormatly Prezidentimiz Gurbanguly Berdimuhamedowyň 2013-nji ýylyň sentýabrynda Ýaponiýa saparynyň aýratyn ähmiýetini bellemek gerek. Şol saparyň çäklerinde Türkmenistanda täze nebit we gaz himiýa desgalaryny gurmak boýunça täze şertnamalar üçin esas bolan resminamalaryň toplumyna gol çekildi. Olaryň hatarynda geçen ýyl badalga berlen sebitde iri—Gyýanlydaky polietilen we polipropilen öndürýän gazhimiýa toplumyny, şeýle hem Ahal welaýatynda tebigy gazdan benzin öndürýän zawody gurmagyň taslamalary bar.
Olaryň hatarynda geçen ýyl amala aşyrylyp başlanan Gyýanlydaky polietilen we propilen öndürmek boýunça sebitde iň iri gazhimiýa toplumynyň, şeýle hem Ahal welaýatyndaky benzin we tebigy gaz öndürmäge niýetlenen zawodyň gurluşygynyň taslamalaryny görkezmek bolar.
Biziň ýurdumyzda Bitaraplyk we parahatçylyk ýyly diýlip yglan edilen 2015-nji ýylda ýangyç-energetika toplumynyň kärhanalary möhüm wezipeleriň birnäçesini, şol sanda nebitiň we gazyň çykarylýan, gaýtadan işlenilýän we eksport edilýän möçberlerini artdyrmak boýunça wezipäni çözmeli. Umuman, energiýa serişdeleriniň ägirt uly gorlarynyň dünýä döwletleriniň işewür hyzmatdaşlary we esasy kompaniýalary bilen bilelikde netijeli özleşdirilmegi Garaşsyz, Bitarap Türkmenistan Watanymyzy mundan beýläk-de ösdürmek üçin çäksiz mümkinçilikleri açýar.
Soňky habarlar
Archive news
Eziz Watanymyzyň gülläp ösmeginiň hatyrasyna
Aşgabat, 17.02.2015. “Türkmenportal”.


text:
Türkmenistanyň Ylymlar akademiýasy
Türkmenistanyň Ylymlar akademiýasy —Türkmenistanyň iň ýokary ylmy edarasy bolan TYA 1951-nji ýylyň 29-njy iýunynda döredildi. Ol Türkmenistanyň Ministrler kabinetine degişlidir.
1993-nji ýylyň fewralynda Türkmenistanyň ilkinji prezidenti Saparmyrat Nyýazowyň permany bilen Türkmenistanyň Prezidentiniň ýanynda Ylym we Tehnika boýunça ýokary geňeş döredildi. Bu geňeş ylmy işleri maliýeleşdirýär hemde ylmy barlaglary koordinirleýär.
Mazmuny
Ylmy Ugurlary[üýtget | edit source]
TYA-nda 3 sany ylmy ugur bar:
1. fizika-matematika, tehnika, geologiýa we himiýa ylymlary.
2. Biologia ylymlary
3. GUmanitar ylymlary.
Fizika-matematika, tehnika, geologiýa we himiýa ugurlary[üýtget | edit source]
Muňa Fizika-tehniki fakulteti(anyk däl, düzediş gerek), Matematika we kompýuter tehnologiýalary fakulteti(anyk däl, düzediş gerek) hemde Himiýa fakulteti degişlidir(anyk däl, düzediş gerek).
Biologia ylmy ugry[üýtget | edit source]
merkezi botanika bagy we Botanika instituty(anyk däl, düzediş gerek), Zulogiýa instituty(anyk däl, düzediş gerek) hem-de çşller instituty(anyk däl, düzediş gerek) girýär.
Gumanitar ylmy ugry[üýtget | edit source]
Muňa Şaja Batyrow adyndaky Taryh instituty(anyk däl, düzediş gerek), Filosofiýa instituty(anyk däl, düzediş gerek), Ykdysadyýet instituty(anyk däl, düzediş gerek), Magtymguly adyndaky dil we edebiýat instituty(anyk däl, düzediş gerek), Türkmenbaşy adyndaky Milli golýazmalar instituty(anyk däl, düzediş gerek) degişlidir.
Dolandyryş bölümi[üýtget | edit source]
TYA dolandyryş apparatynda 11 adam işleýär: Türkmenistanyň Prezidenti, Türkmenistanyň wise-prezidenti, Baş alym sekretar, bar bolan 3 sany ylmy ugurlaryň ýolbaşçylary, 3 sany alym sekretar we Türkmenistanyň prezidentiniň kömekçisi. Akademiýanyň merkezi ylmy kitaphanasy, "Ylym" neşirýaty, tipografiýasy we awtobazasy bar.
Bellikler[üýtget | edit source]
bu ýazgy-da ulanylan maglumatlar 1996-njy ýylda ýazylan maglumatlardyr we bu taýda berilen maglumatlarda 1996-njy ýyldan soňra üýtgeşmeler bolup geçen bolmagy mümkin. Olar ýaý içinde görkezilendir.
Salyglama[üýtget | edit source]
Türkmenistanyň Ylymlar akademiýasy Şaja Batyrow adyndaky Taryh Insitutu "Türkmenistan" Atly Kiçi Ensiklopediýasy -Aşgabat 1996-njy ýyl.


text:
Resmi habar
Türkmenistanyň Prezidentiniň Permany
Berkarar döwletimiziň bagtyýarlyk döwründe dokma senagaty eziz Watanymyzy gülledip ösdürmäge, ilatyň durmuşynyň ýokary hilini gazanmaga gönükdirilen ykdysady ösüşiň milli strategiýasynyň üstünlikli amala aşyrylandygyny görkezýär. Ýurdumyzyň senagat pudagyny ösdürmek boýunça döwlet maksatnamalaryny durmuşa geçirmäge, Bitarap döwletimiziň dünýädäki abraýyny has-da belende götermäge önjeýli goşant goşýan watandaşlarymyz hemişe hormat-sylaga mynasypdyr.
Türkmenistanyň Prezidentiniň Permany
Türkmenistanyň Hytaý Halk Respublikasyndaky (Pekin şäheri) Adatdan daşary we Doly ygtyýarly ilçisi Çynar Täjiýewna Rustemowany şol bir wagtda Türkmenistanyň Koreýa Halk Demokratik Respublikasyndaky Adatdan daşary we Doly ygtyýarly ilçisi wezipesine bellemeli.
Marokkonyň Patyşasy türkmen liderini Oraza aýynyň gelmegi bilen gutlady
Mukaddes Oraza aýy mynasybetli Siziň Alyhezretiňize berk jan saglyk, bagt, halkyňyza bolsa mundan beýläk-de abadançylyk we rowaçlyk baradaky arzuwlarymy ibermäge şatdyryn.
Türkmenistanyň Prezidentiniň Permany
Birleşen Milletler Guramasynyň Baş Assambleýasynyň 3-nji iýuny Bütindünýä welosiped güni diýip yglan etmek baradaky Rezolýusiýasyndan ugur alyp hem-de Garaşsyz Watanymyzda bedenterbiýäni we sporty wagyz etmek, jemgyýetimizde sagdyn durmuş ýörelgelerini işjeň ornaşdyrmak, ösüp gelýän ýaş nesli sport bilen meşgullanmaga giňden çekmek, Bitarap Watanymyzyň halkara sport abraýyny has-da belende götermek, ýurdumyzda welosiped sportuny mundan beýläk-de ösdürmek maksady bilen, şeýle hem Türkmenistanyň Zähmet kodeksiniň 81-nji maddasynyň birinji bölegine laýyklykda, karar edýärin:
Türkmenistanyň Prezidentiniň adyna gutlag haty gelip gowuşdy
Siziň Alyhezretiňize mukaddes Oraza aýynyň başlanmagy mynasybetli tüýs ýürekden çykýan gutlaglarymy we iň gowy arzuwlarymy ibermek meniň üçin uly hormatdyr.
Resmi habar
Resminama laýyklykda, ösdürilip ýetişdirilen bugdaý hasylyny çalt we ýitgisiz ýygnamak, ammarlara we elewatorlara bökdençsiz daşamak hem-de däne öndürijiler bilen hasaplaşyklaryň wagtynda, ýokary derejede guralmagyny üpjün etmek üçin, Türkmenistanda 2018-nji ýylda galla oragyny guramaçylykly geçirmek boýunça döwlet topary döredildi we onuň düzümi tassyklanyldy.
Türkmenistanyň Prezidenti Kuba Döwlet Geňeşiniň we Ministrler Geňeşiniň Başlygyna gynanç bildirdi
Döwlet Baştutanymyz şu agyr pursatda Türkmenistanyň halkynyň we Hökümetiniň adyndan, şeýle hem hut öz adyndan gurban bolanlaryň dogan-garyndaşlaryna hem-de ýakynlaryna çuňňur gynanjyny hem-de medet beriji sözlerini beýan etdi, ejir çekenlere bolsa tiz wagtda sagalmaklary baradaky dileglerini aýtdy.
Oraza aýy mynasybetli Türkmenistanyň Prezidentiniň adyna gutlaglar gelip gowuşýar
Owganystanyň Hökümetiniň we halkynyň adyndan, hem-de öz adymdan mukaddes Oraza aýynyň gelmegi mynasybetli Siziň Alyhezretiňize we türkmen halkyna tüýs ýürekden çykýan gutlaglarymy beýan etmek mende örän uly şatlyk duýgusyny döredýär.
Resmi habarlar
* * * “Harby borçlulyk we harby gulluk hakyndaky” Türkmenistanyň Kanunynyň 41-nji maddasynyň 1-nji böleginiň 1-nji bendine laýyklykda, Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow Karara gol çekdi. Resminama laýyklykda, podpolkownik Orazmämedow Röwşen Nazarowiç işde goýberen düýpli kemçilikleri üçin Türkmenistanyň goranmak ministriniň orunbasary — Türkmenistanyň Goranmak ministrliginiň Baş raýat goranyşy we halas ediş işleri müdirliginiň başlygy wezipesinden boşadyldy.


text:
4 Haziran 2016 Cumartesi
Türkmenistanyň Dokma Senagatynyň Halkara Sergisi
Hormatly sergä gatnaşyjylar!
Gadyrly myhmanlar!
Sizi Garaşsyz, baky Bitarap Türkmenistanyň Dokma senagatynyň işgärleriniň güni mynasybetli guralýan «Berkarar döwletimiziň bagtyýarlyk döwründe dokma senagaty pudagy ösüşiň täze tapgyrynda» atly halkara serginiň açylmagy bilen tüýs ýürekden gutlaýaryn!
Garaşsyzlyk ýyllarynda eziz Watanymyzyň gazanan üstünliklerini, ýeten belent sepgitlerini bu gün bütin dünýä görýär we ykrar edýär. Türkmenistanyň dokma pudagynyň ösüşiniň belent sepgitlerini doly aýdyňlygy bilen halkymyza ýetirmekde hem-de dünýä ýaýmakda bu halkara serginiň uly ähmiýete eýe boljakdygyna berk ynanýaryn!
Gadyrly myhmanlar!
Zähmetsöýer, mert, gujur-gaýratly, halal, ata Watanyny janyndan hem eý görýän merdana halkymyzyň bagtyýar durmuşyň hözirini görüp ýaşamagy üçin ýurdumyzda ähli zerur şertler döredilýär. Watanymyzyň ykdysady kuwwatyny artdyrmak maksady bilen, döwrebap enjamlar bilen üpjün edilen, häzirki zamanyň ösen talaplaryna laýyk gelýän zawod-fabrikler gurulýar, dünýä bazarlarynda uly isleg bildirilýän önümler öndürilýär.
Ýurdumyzda daşary ýurtlardan getirilýän harytlaryň ornuny tutýan önümçilikleri döretmek, döwletimiziň ykdysady kuwwatyny has-da berkitmek, eksport kuwwatyny artdyrmak maksady bilen, uly işler alnyp barylýar.
Şu ýyl Aşgabadyň nah mata kombinatynyň meýdançasynda ýyllyk kuwwaty 2,5 million jübüt jorap öndürýän önümhananyň açylmagy muňa aýdyň şaýatlyk edýär.
Eziz Watanymyzyň ykdysady ösüşiň täze belentliklerine çykmagy, ýurdumyzyň ykdysady kuwwatynyň artmagy netijesinde döwletimiziň raýatlarynyň her biriniň durmuş üpjünçiligi, ýaşaýyş derejesi düýpli gowulandy. Ýurdumyzyň dokma senagatyny ösdürmek boýunça alnyp barylýan işler daşymyzy gurşap alýan tebigata zyýan ýetirmezden sazlaşykly amala aşyrylýar.
Dünýä ylmynyň gazananlaryny, häzirki zamanyň iň kämil tehnologiýalaryny önümçilige ornaşdyrmak arkaly ýurdumyzyň senagatyny, ykdysadyýetiniň ähli pudaklaryny mundan beýläk-de ösdürmek we kämilleşdirmek häzirki döwürde möhüm wezipeleriň biri bolup durýar.
Önümçilige täze, netijeli usullary ornaşdyrmakda halkara hyzmatdaşlygyň geriminiň giňeldilmeginiň ähmiýeti örän uludyr. Aşgabatda yzygiderli geçirilýän halkara sergilerdir ylmy maslahatlar bu ugurda alnyp barylýan işleriň oňyn netijeleri berýändigini aýdyň görkezýär.
Hormatly sergä gatnaşyjylar!
Ýurdumyzyň gaýtadan işleýän senagatynyň zähmetsöýer işgärleriniň, tutuş halkymyzyň gazanýan üstünlikleri ak mermere beslenen ajaýyp Aşgabatda geçýän halkara sergide görkezilmäge mynasypdyr.
Türkmenistanyň Dokma senagatynyň işgärleriniň güni mynasybetli geçirilýän halkara sergi hyzmatdaşlarymyzy ýurdumyzyň ykdysadyýetiniň iri pudaklarynyň biri bolan dokma pudagynda gazanylan üstünlikler bilen tanyşdyrmaga mümkinçilik berer. Sergi öz önümlerini görkezýän we hyzmatlaryny hödürleýän kärhanalaryň, edaralaryň we guramalaryň wekillerine, hususy telekeçilere özara gyzyklanma bildirilýän meseleler boýunça pikir alyşmaga, pudakda ýüze çykýan meseleleriň çözgütlerini bilelikde gözlemäge, bu ugurda alnyp barylýan hyzmatdaşlygy ösdürmäge oňat mümkinçilikleri döreder.
Hormatly adamlar!
Gadyrly myhmanlar!
Sizi Mirasa sarpa goýmak, Watany özgertmek ýylynda Türkmenistanyň Dokma senagatynyň işgärleriniň güni mynasybetli geçirilýän halkara serginiň öz işine başlamagy bilen ýene-de bir gezek tüýs ýürekden gutlaýaryn!
Siziň her biriňize berk jan saglyk, işde üstünlik, abadan we bagtyýar durmuş, eziz Watanymyzyň mundan beýläk-de gülläp ösmegi we dokma senagaty pudagyny kämilleşdirmek ugrunda alyp barýan işleriňizde uly üstünlikleri arzuw edýärin!
Türkmenistanyň Prezidenti
Gurbanguly Berdimuhamedow
Kaydol: Kayıt Yorumları (Atom)


text:
Onumchilik
TTM “Metallokonstruksiýa” APJ ýol we köpri böwet germewlerini, metal gofrirlenen konstruksiýalary (MGK), metal gofrirlenen listleri (MGL), bitewi polat gofrirlenen turbalary, pyýada germewlerini, güýç we güýç däl (turba şekilli, gyraňlanan we tegelek konus şekilli) göni durýan we flanes direglerini öndürmek ulgamynda lider kärhanalaryň hataryna girýär.
Hereket edýän 30 ýylynyň dowamynda kärhana diňe bir Rossiýanyň iri kärhanalarynyň biri derejesine çenli ösmek bilen çäklenmedi, ösüş prosessi dowam edýär: täze tehnologiýalar ornaşdyrylýar, öndürilýän metal konstruksiýalaryň gerimi giňelýär. Netijeli innowasion tehnologiýalaryň ornaşdyrylmagy, hiliň metal konstruksiýalary kämilleşdirmäge tarap yzygiderli üýtgemegi – olaryň agramynyň we bahasynyň peselmegi we berklik çäginiň ýokarlanmagy – ynha bular “Metallokonstruksiýa” TTM-niň öz öňünde goýýan wezipeleridir.
Toplumlaýyn tehniki merkeziň polat konstruksiýalar önümçiliginiň ähli tapgyrlary awtomatlaşdyrylandyr. Dünýäniň öňdebaryjy öndürijileriniň häzirkizaman enjamlary list we rulon metalyň çylşyrymly we takyk biçüwini amala aşyrmaga, epilen profili taýýarlamaga mümkinçilik berýär. “3M” firmasynyň yşykserpikdiriji almaz örtügi edilen, gyzgynsiklenen 3 mm galyňlykly list polatdan GOST R 50971 laýyklykda yşykserpikdiriji elementler hem şu ýerde taýýarlanýar.
Kärhananyň sehlerinde metaly işlemek we kebşirleme işleri awtomat liniýalarda we ştamlaýyjy ýarymawtomatlarda amala aşyrylýar. Önümçiligiň häzirkizaman enjamlar bilen enjamlaşdyrylyş derejesi ähli sargytlaryň çalt we ýokary hilli ýerine ýetirilmegine mümkinçilik berýär.
Polat konstruksiýalaryň poslap dargama garşy işlenmegi hem şu ýerde, zerur bolan ähli tehniki talaplara we hereket edýän hil standartlaryna laýyklykda, zawodyň sehlerinde geçirilýär. Önümiň ýokary hili indiki faktorlar: häzirkizaman enjamlar, her bir işgäriň ýokary hünärliligi we berk tehnologiýa bilen üpjün edilýär.
“Metallokonstruksiýa” TTM-nyň sinklenen metal konstruksiýalary 80 mkm-dan başlaýan örtüge eýedir, bu bolsa, onuň daşky gurşawyň agressiýalaryna durnuklylygyny üpjün edýär. Kompaniýanyň ähli önümleri Rossiýa Federasiýasynyň GOST-larynyň talaplaryna laýyk gelýär we Rossiýanyň IIM-niň ÝHH YBM-inde sertifikatlaşdyrylandyr.
Öndürilýän konstruksiýalar ТŞ 5216-063-01393697-2006 (birinji görnüşli böwet we köpri saklaýyjy germewler), ТŞ 5216-001-05765820-2007 (ýol germewleri), ТŞ 5216-002-05765820-2011 (pyýada tutalga germewleri), ТŞ 5264-002-05765820-2014 (inžener desgalary üçin metal gofrokonstruksiýalar), ТŞ 5216-002-05765820-2011 (pyýada böwet germewleri).
“Metallokonstruksiýa” TTM-nyň Moskwada, Dondaky Rostowda, Sankt-Peterburgda, Ýekaterinburgda, Nowosibirskde, Irkutskde, Habarowskde taýýar önümler ammarlarynyň giň zynjyryna eýedir.
Ýol, köpri we pyýada germewlerini we öndürilýän konstruksiýalaryň ähli görnüşlerini gurnamak we sökmek boýunça işler zawodyň hususy gurnama brigadasy tarapyndan geçirilýär. Bu bolsa, öndürilýän önümleriň, konstruksiýalaryň we olary gurnamak we sökmek boýunça ähli işleriň tizligi, hili we kepilligidir.


text:
05.05.2018. Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 16-sy hasaba alyndy.
Daşary ýurt puluna Owganystandan gelen telekeçiler Seýdiniň nebiti gaýtadan işleýän zawodynda öndürilen awtobenzini satyn aldylar. Bulardan başga-da, daşary ýurt walýutasyna nah mata hem ýüplük, buýan köküniň guradylan ergini, aýna, portlantsement ýerlenildi. Satyn alan ýurtlar: Russiýa, Türkiýe, Serbiýa. Geleşikleriň umumy bahasy ABŞ-nyň 41 million 662 müň dollaryndan gowrak boldy.
Manat serişdelerine Birleşen Arap Emirliklerinden, Pakistandan gelen işewürler jemi bahasy 907 müň manatdan gowrak bolan ýod erginini we pamaza matany satyn aldylar.
Türkmen döwlet habarlar agentligi (TDH)


text:
BMG «Talybany» Owganystanda asuda adamlaryň arasyndaky pidalaryň sanyny azaltmaga çagyrdy, emma iş ýüzünde üýtgeşme görmedi.
BMG 2014-nji ýylda Owganystanda öldürilen we ýaralanan adamlaryň 75 prosent çemesiniň «Talyban» bilen ilteşiklidigini aýtdy.
BMG-niň Owganystandaky ýokary derejeli wekili Nikolas Heýsom BMG-niň öz taýýarlan pidalar hasabatyny Katardaky «Talyban» resmilerine hem berendigini aýtdy.
Heýsom 19-njy dekabrda Nýu-Ýorkda gurnalan metbugat ýygnagynda çykyş edip, «Talyban» resmileriniň ol hasabatdaky sanlar dogry däl diýendigini aýtdy.
BMG-niň Owganystandaky missiýasynyň adam hukuklary direktory Georgette Gagnon «Talybanyň» berýän habarlarynda üýtgeşmeler bar, emma wakanyň bolýan ýerinde özgerişlik ýok diýdi.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
DÖLDE GANYŇ GÖRÜNMEGI HOWPLUMY?
Hormatly okyjy!
Köp halatlarda 40 ýaşdan kiçi ýaşly erkek adamlaryň dölünde ganyň tötänleýin görünmegi geçýän hadysa bolup, keselleriň alamaty hasaplanmaýar. Eger 40 ýaşdan kiçi erkek adamlarda 10 döli zyňmadan (eýakulýasiýa) az bolmadyk halatlarda dölüň ganly bolmagy duş gelse, onda lukmanyň barlagy wajypdyr.
Gan saklaýan dölüň gelmegi erkeklik jyns ulgamynyň dürli kesellerinde duş gelip biler: dowamly prostatit, erkeklik jyns mäziniň kistasy ýa-da täze döremeleri, peşew bölüp çykaryş ýollarynyň kondilomasy ýa-da daralmagy, peşew haltanyň täze döremeleri, erkeklik jyns agzalarynyň wenalarynyň giňelmegi we başgalar.
Dölde ganyň görünmeginiň sebäbini anyklamak üçin size urolog lukmanyna ýüz tutmak netijeli bolar.
Ýene bir göz öňüne tutmaly zat: aýal jyns agzalaryndan ganyň gelmegi hem jynsy gatnaşykdan soň döle ganyň düşmegine sebäp bolup biler. "Kondom synagynyň" kömegi bilen ganyň gelip çykyşyny bilip bolar. Prezerwatiwa ýygnalan dölde gany görüp baha berip bolýar.
Hormat bilen, saýtyň lukmany.
- 2927 gezek okalan


text:
Türkmenistanyň resmi topary türkmen-özbek serhedini kesgitlemek boýunça iki ýurduň bilelikdäki hökümetara komissiýasynyň işçi toparlarynyň Daşkentde geçirilen maslahatyna gatnaşdy, diýip resmi türkmen mediasy habar berýär.
Özbegistanyň paýtagtynda 1-5 maý aralygynda bolan bu maslahatyň Özbegistanyň prezidenti Şawkat Mirziýoýewiň 6-7-nji martda Türkmenistana eden saparynyň dowamynda gelnen ylalaşyklary berjaý etmegiň çäginde geçirilendigi aýdylýar. Daşkentdäki duşuşygyň netijesinde protokola gol çekilip, 2017 ýyl boýunça işleriň planynyň kesgitlenendigi bellenýär.
Türkmenistanyň we Özbegistanyň arasynda döwlet serhetlerini kesgitlemek boýunça gepleşikler ýakynda gaýtadan başlanyp, 27-30-njy mart aralygynda Türkmenabat şäherinde bu mesele boýunça iki ýurduň bilelikdäki hökümet komissiýasynyň maslahaty geçirilipdi.
Türkmenistanyň we Özbegistanyň uzynlygy 1621 kilometrlik umumy serhedi bar.
Iki ýurduň serhetýaka regionlarynyň ýaşaýjylary üçin göz öňünde tutulan ýeňillikli syýahat mümkinçilikleri 2013-nji ýylyň güýzünde ýatyrylypdy. Serhetýaka regionlaryň ýaşaýjylarynyň goňşy ýurda her aýda üç gün möhlet bilen wizasyz baryp gaýtmak mümkinçiliginiň şu ýylyň 25-nji ýanwarynda gysga wagtlyk gaýtadan dikeldilendigi habar berilipdi.


text:
Eýranyň polisiýasy şu hepde Tähranda amala aşyrylan we 17 adamyň ölümine sebäp bolan ekiztaýy hüjümler bilen ilteşiklidigi aýdylýan ýene iki şübhelini tussag etdi diýip, Eýranyň mediasy habar berýär.
Döwlet telewideniýesiniň 9-njy iýunda beren maglumatynda agzalýan şübhelileriň ýurduň günbataryndaky Kermanşah welaýatynda tussag edilendigi we polisiýanyň reýdleri netijesinde şol ýerde “käbir terrorçy öýjükleriň hem ýok edilendigi” mälim edilýär.
Şeýle-de, 9-njy iýunda wakada pida bolanlaryň jaýlanyş çäresi amala aşyryldy.
7-nji iýunda Eýranyň parlamentinde we Aýatolla Ruholla Homeýniniň guburynda bolan hüjümleriň jogapkärçiligini “Yslam döwleti” atly ekstremist topar öz üstüne aldy.
8-nji iýunda ýurduň Aňtaw ministrligi ýörite beýanat ýaýradyp, hüjümlere gatnaşan bäş adamyň eýranlydygyny hem-de olaryň Yrakda we Siriýada “Yslam döwleti” toparyna goşulandygyny aýtdy.
Ministrligiň beýanatynda bu toparyň dini ýerlerde terrorçylykly operasiýalary amala aşyrmak üçin, “Yslam döwleti” toparynyň lideriniň tabşyrygy esasynda, geçen ýylyň tomsunda Eýrana dolanandygy bellenilýär.


text:
ABŞ Birleşen Arap Emirlikleri bilen goranmak boýunça täze ylalaşyga gol çekdi. Birleşen Arap Emirlikleri hem Saud Arabystany ýaly Eýrana tutuş Ýakyn Gündogarda konfliktleri tutaşdyrýan strategik garşydaşy hökmünde garaýar.
Pars aýlagynyň arap döwletleri Trampyň administrasiýasynyň Eýranyň Siriýada, Yrakda, Ýemende, Liwanda ýaragly ýaranlaryna we Bahreýnde hem-de Saud Arabystanynyň nebit öndüriji gündogar welaýatlarynda şaýy musulmanlarakömegini artdyrmagyna üns bermegine garaşýarlar.
“Prezident tutuş regionda uzak wagt bäri dowam edýän konfliktleri çözmek ugrunda has ýakyn işleşmegi umyt edýär” diýip, Ak Tamyň metbugat-wekiliSean Spiser ylalaşygyň yglan edilen güni 16-njy maýda aýtdy.
Ylalaşygyň baglaşylmagy Waşingtona Pars aýlagyna has köp goşun we harby enjam ibermäge rugsat berýär we ABŞ-nyň saudilere, habar berilişine görä, 100 milliard dollarlyk ýarag satmaga taýýarlanýan wagtyna gabat gelýär.
Prezident Donald Trampyň administrasiýasy iş başyna geçeli bäri, Birleşen Arap Emirlikleri bilen Ýemende “Al-Kaýda” garşy göreşde hyzmatdaşlygyny artdyrdy.


text:
Kompaniýa
“MTS-Türkmenistan” Hojalyk jemgyýeti Türkmenistanyň Ykdysadyýet we ösüş ministrliginiň Edara görnüşindäki taraplary we maýa goýum taslamalaryny döwlet tarapyndan hasaba almak müdirligi tarapyndan №25769097 belgi bilen hasaba alnandyr.
Jemgyýetiň esaslandyryjysy:
“Mobilnyýe TeleSistemy” Jemagat aksioner jemgiýeti (Russiýa Federasiýasy) bolup durýar.
"Telekom Proýekty" Jogapkärçiligi Çäklendirilen Jemgyýeti (Russiýa Federasiýasy)
“MTS-Türkmenistan” Hojalyk jemgyýeti aragatnaşyk ugry boýunça işini Türkmenistanyň Aragatnaşyk ministrliginiň ygtyýarnamasy esasynda amala aşyrýar.
Baş direktor:
Rubsow Sergeý Wasilýewiç
Ýerleşýän ýeri:
Türkmenistan, Aşgabat şäheri,
Türkmenistanyň Gahrymany Atamyrat Nyýazow şaýoly, jaý 85
Faks: +99312 498035


text:
25 Eylül 2016 Pazar
Türkmenistanyň Dünýäde Sport Abraýy Artýar
“Sport” myhmanhanasynyň maslahatlar zalynda sport çärelerini şöhlelendirmek işine saldamly goşant goşan iň gowy daşary ýrtly žurnalistlere Aziýanyň sport metbugaty assosiasiýasy tarapyndan döredilen hormaly baýraklary gowşurmak dabarasy boldy. Bu dabaraly çäre Aziýanyň sport žurnalistleriniň gününe hem-de Ýapyk binalarda we söweş sungaty boýunça V Aziýa oýunlaryna taýýarlyk görmäge bagyşlanyp golaýda geçirilen media-forumyň tamamlaýjy tapgyry boldy.
Ajaýyp myhmanhanada hakyky ruhubelentlik ýagdaýy emele geldi. Bu ýere hökümet agzalary, dünýäniň 29 döwletinden iri tele we radio ýaýlymlaryň, metbugat neşirleriniň, halkara we sebit assosiasiýalarynyň ýolbaşçylary hem-de esasy hünärmenleri we beýlekiler ýygnandylar.
Aziýanyň sport metbugaty assosiasiýasynyň ýolbaşçysy Mohammad Kasim dabarany açyp, Aziada-2017-ini geçirmäge görülýän taýýarlyk işlerine ýokary baha berip, hormatly Prezidentimiz Gurbanguly Berdimuhamedowa giň möçberli ýaryşlary guramak meselelerine hem-de ýokary netijeli sporty we köpçülikleýin bedenterbiýe-sport hereketini ösdürmäge uly üns berýändigi üçin tüýs ýürekden hoşallyk bildirdi. Döwlet Baştutanymyzyň bu ulgamda halkara gatnaşyklaryny giňeltmäge, şol sanda esasy sport teleradio ýaýlymlary bilen hyzmatdaşlygy ýola goýmaga uly ähmiýet berýändigi bellenildi.
Türkmenistanda guralýan sergileriň, maslahatlaryň, ýörite okuw maslahatlarynyň hem-de halkara derejesindäki beýleki çäreleriň sport ulgamynda gatnaşyklary giňeltmäge, ýokaryh hünärli tälimçileri, türgenleri, sport synçylaryny taýýarlamaga, maglumatlary alyşmagy işjeňleşdirmäge ýardam berýändigi nygtaldy.
Soňra sport media-forumyna gatnaşmak üçin Türkmenistana gelen daşary ýurtly žurnalistlere medallar we diplomlar gowşuryldy. Olar Aşgabadyň hem-de Olimpiýa toplumynyň özlerinde galdyran ýatdan çykmajak täsirleri barada gürrüň berdiler. Olipiýa şäherjiginiň haýran galdyryjy tehnologik derejesi we sport desgalarynyň gurluşygynyň barşynyň ýokary derejesi bellenildi. Şeýle hem taýýar desgalarda ilkinji synag ýaryşlarynyň geçirilýändigi nygtaldy.
Halkara sport media-forumyna gatnaşyjylar Aşgabatda bolan günleriniň dowamynda döwlet Baştutanymyzyň durmuşa geçirýän syýasatynyň netijeli häsiýete eýedigine göz ýetirdiler. Şu syýasatyň üstünlikli amala aşyrylmagy netijesinde olimpiýa hereketiniň belent maksatlaryna ygrarlylyk, ýokary netijeler sportyny hem-de köpçülikleýin bedenterbiýäni ösdürmek we wagyz etmek ýurdumyzda döwrebap sport düzümini kemala getirmek, beden taýdan sagdyn nesili terbiýelemek üçin möhüm binýat bolup durýar. Şunuň bilen birlikde jemgyýetimizde sagdyn durmuş ýörelgeleri dabaralanýar.
Sporty ösdürmek boýunça döwlet maksatnamalarynyň birnäçesi munuň aýdyň subutnamasydyr. Şol maksatnamalaryň hatarynda Türkmenistanda 2011-2020-nji ýyllar üçin bedenterbiýäni we sporty goldamagyň hem-de ösdürmegiň Milli maksatnamasy, Türkmenistanda 2012-2016-njy ýyllar üçin sporty ösdürmegiň we professional türgenleri taýýarlamagyň umumy döwlet maksatnamasy bar.
Häzirki wagtda Türkmenistanyň Prezidentiniň ýurdumyzy durmuş-ykdysady taýdan ösdürmek boýunça 2012-2016-njy ýyllar üçin maksatnamasy, "Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynyň" rejelenen görnüşi üstünlikli durmuşa geçirilýär. Olarda sport ulgamynyň maddy-enjamlaýyn binýadyny has-da pugtalandyrmaga uly ähmiýet berilýär. Bu maksatnamalaryň ählisi uly möçberde gönükdirilýän döwlet serişdeleriniň hasabyna amala aşyrylýar.
Şu maksatnamalara laýyklykda, ýurdumyzyň ähli sebitlerinde hem-de paýtagtymyzda döwrebap stadionlar, sport toplumlary we mekdepler gurulýar hem-de ulanmaga berilýär.
"Awaza" milli syýahatçylyk zolagynda sport düzümini kemala getirmäge uly üns berilýär. Şol ýerde sport – sagaldyş toplumly döwrebap desgalar, çagalar dynç alyş we sagaldyş merkezleri yzygiderli gurulýar.
Her ýyl mekdep okuwçylarynyň, talyplaryň, edaralaryň we kärhanalarynyň işgärleriniň arasynda “Türkmenistan – ruhubelentligiň we sagdynlygyň ýurdy” şygary astynda sport ýaryşlary guralýar. Her ýylyň aprel aýynda “Sagdynlyk we bagtyýarlyk” atly köpçülikleýin bedenterbiýe – sport we medeni – sagaldyş çäresini geçirmek asylly däbe öwrüldi.
Ýurdumyzda milli we halkara derejesinde dürli sport ýaryşlary yzygiderli geçirilýär. Ýaş türkmen sport ussatlary ýurdumyzyň ýygyndy toparlarynyň düzüminde abraýly halkara ýaryşlaryna gatnaşýarlar. Türgenlerimiz olarda baýrakly orunlara mynasyp bolup, garaşsyz Watanymyzyň döwlet baýdagyny belende galdyrýarlar.
Günüň birinji ýarymynda medeni maksatnamanyň çäklerinde
Aziýanyň sport žurnalistleriniň gününe hem-de Ýapyk binalarda we söweş sungaty boýunça V Aziýa oýunlaryny wagyz etmäge bagyşlanyp geçirilen halkara media-foruma gatnaşyjylar Aşgabadyň haly muzeýine baryp gördüler. Bu ýerde olar gadymy halylar hem-de häzirki zaman el işleri, jemi 2 müňe golaý gymmatlyk bilen tanyşdylar. Umumy meýdany 300 inedördül metrden gowrak bolan, Ginnesiň rekordlar kitabyna girizilen ägirt uly haly žurnalistleri haýran galdyrdy. Bu haly türkmen halyçylary tarapyndan ýurdumyzyň Garaşsyzlygynyň 10 ýyllygyna gabatlanyp dokaldy.
Soňra geçen media-foruma gatnaşyjylar Köpetdagyň eteginde ýerleşen Halkara atçylyk sport toplumyna tarap ugradylar. Bu ýerde hem myhmanlar gören zatlaryna haýran galyp, desganyň özboluşly gözelligini bellediler. Ýeri gelende aýtsak, bu desga geçen ýyl “Intellektual eýeçiliginiň çäginde iň gowy kärhana” atly baýraga mynasyp boldy. Bu abraýly halkara baýragy intellektual eýeçiliginiň bütindünýä guramasy (WIPO) tarapyndan döredildi.
Merkezi Aziýadaky iri atçylyk merkezleriniň biri bolan Halkara atçylyk sport toplumy diňe bir Türkmenistanda däl, eýsem daşary ýurtlarda hem giň meşhurlyga eýe boldy. Munuň özi tötänden däldir. Mälim bolşy ýaly, hut şu ýerde, Köpetdagyň etegindäki ajaýyp künjekde müňlerçe ýyl mundan ozal adamzat siwilisaziýasynyň medeni atçylygynyň gözbaşy peýda boldy. Meşhur ahalteke bedewleriniň taryhy hem hut şu ýerden başlanýar. Meşhur behişdi bedewler häzir hem türkmenleriň buýsanjy we bahasyna ýetip bolmajak milli baýlygy bolup durýar.
Toplumyň meýdançalarynyň birinde metbugat gulluklarynyň işgärleri üçin ahalteke bedewleriniň başarnygy görkezildi. Şeýle hem golaýda Çarwadarlaryň II Bütindünýä oýunlarynda üstünlikli çykyş edendigi üçin hormatly Prezidentimiz Gurbanguly Berdimuhamedowyň adyndan ýörite pul baýragyna mynasyp bolan Ahalteke atçylyk toplumynyň “Galkynyş” milli at üstündäki oýunlar topary çykyş etdi. Bu oýunlar şu aýyň başynda Gyrgyzystanyň Çolpon-Ata şäherinde geçirildi.
Myhmanlar şeýle hem golaýda ýerleşýän Aba Annaýew adyndaky oba baryp gördüler. Şol oba döwrebap durmuş maksatly desgalaryň toplumyny, şol sanda Halkara ahalteke atçylyk sport toplumynyň hünärmenleri we olaryň maşgalalary üçin niýetlenen ýaşaýyş jaýlaryny öz içine alýar.
Daşary ýurtly žurnalistler käbir öýlere baryp görmek baradaky çakylygy hoşallyk bilen kabul edip hem-de ýaşaýjylar üçin döredilen ajaýyp şertlere we amatlyklara ýokary baha berip, hormatly Prezidentimiz Gurbanguly Berdimuhamedowyň atçylyk pudagynyň işgärleri, ahalteke atçylygynyň gadymdan gelýän däplerini gaýtadan dikeltmek, saklamak we dowam etdirmek barada ýadawsyz alada edýändigini bellediler. Halkara ahalteke atçylyk sport toplumy we Aba Annaýew adyndaky täze döwrebap oba bu aladanyň aýdyň subutnamasy bolup durýar. Şol ýerde adamlaryň üstünlikli we netijeli zähmet çekmegi hem-de abadan we bagtyýar durmuşda ýaşamagy üçin ähli şertlper göz öňünde tutuldy.
Myhmanlar atçylyk sportuny höweslendirmek we wagyz etmek, ahalteke atçylygynyň şöhratly däplerini aýawly saklamak we dowam etdirmek boýunça Türkmenistanda görülýän çäreleriň ýokary derejesini haýran galmak bilen bellediler. Nygtalyşy ýaly, giň möçberli döredijilik işleri alnyp barylýan ýurdumyzda ähli ulgamlarda, şol sanda bu ugurda hem ägirt uly üstünlikleriň gazanyljakdygy şübhesizdir.
Kaydol: Kayıt Yorumları (Atom)


text:
Türkmenistanyň Lebap welaýatynyň paýtagty Türkmenabatda şu günler prezident Gurbanguly Berdimuhamedowy ýokary derejede garşy almaga taýýarlyk görülýär.
Azatlygyň ýerli çeşmesiniň maglumatyna görä, döwlet baştutanynyň Türkmenabada 28-nji noýabrda iş saparyna gelmegine garaşylýar we bu barada eýýäm ähli edara-kärhanalara, mekdep mugallymlaryndan başlap, hassahanalarda işleýän lukmanlara çenli habar berildi.
“Arkadagy garşy almaly! Taýýarlyk ýokary derejede bolmaly!” diýip, ýurduň prezidentini garşylamagy gurnamaly ýolbaşçylara berk duýduryş berildi.
Tutuş şäherde, şol sanda prezidentiň geçjek esasy köçeleriniň boýunda, mekdeplerde ýowarlar gurnalyp, arassaçylyk, töwerege serenjam bermek işleri geçirilýär.
"Prezidentiň arkasyndan bagty gelen köpri"
Şeýle-de, kanalyň bäşinji bazaryň golaýyndaky köprüsini bejerdiler. Bellemeli ýeri, bu kanalyň üç köprüsi bar we prezidentiň etjek saparynyň arkasyndan olaryň biri düýpden täze we ajaýyp görnüşe eýe boldy diýip, Azatlygyň çeşmesi aýtdy.
Kanalyň ikinji köprüsi “Zergär” demirýol stansiýasynyň golaýynda ýerleşýär we ýerli synçylar ýük maşynlarynyň agramly böleginiň şu köprüden geçýändigini, şeýle-de onuň ýeňil maşyn gatnawynyň hem az däldigini aýdýarlar. Emma muňa garamazdan, aýdylmagyna görä, häkimiýetler bu köpri barada ýeterlik alada etmeýärler.
“Netijede, bu köpriniň üstünden gatnaýan ýük ulaglarynyň we ýeňil maşynlaryň sürüjileri her gezek onuň üstüne gelenlerinde allany çagyryp, doga-dileg edip, biribara ýalbarmaly bolýarlar” diýip, ýerli synçylaryň biri aýtdy.
Kanalyň üçünji köprüsi barada aýdylanda, bu demirýol köprüsi we “Zergär” stansiýasyna gelýän otlular hut şonuň üstünden geçýär. “Demirýolçular bu köprä gowy esewan edýärler” diýip, ýerli çeşme habar berdi.
“Häzirki pursatda täze hassahanadan Bäşinji bazara çenli aralykdaky ýollary abadanlaşdyrýarlar we şol bejeriş işleri zerarly hem ýol şu günki güne çenli ýapyklygyna galýar” diýip, çeşme aýdy. “Netijede, 7A marşruty boýunça gatnaýan awtobuslar ýolagçydan ýüklenip, täze bazara “Zergär” stansiýasynyň üstünden, “problemaly” köprüden geçip gidýärler.”
Türkmenistanda prezident Gurbanguly Berdimuhamedow Aşgabatda we onuň töwereginde bir ýere baranda, ol ýa-da beýleki desganyň gurluşygyny gözden geçirende, çärä gatnaşanda, şeýle-de ýurduň regionlaryna iş saparlaryny amala aşyranda, köplenç býujet edaralarynyň işgärleriniň, studentleriň we okuwçylaryň, ýaşulularyň gatnaşdyrylmagynda uly dabaralar guralýar, ýollar baglanýar we ýerli ilat, ýönekeý adamlar üçin bir topar amatsyzlyk döredilýär.
Bu mart aýynyň başynda, Berdimuhamedow Özbegistanyň prezidenti Şawkat Mirziýoýew bilen Amyderýanyň üstünden geçýän Türkmenabat-Farap demirýol we awtomobil köprüleriniň açylyş dabarasyna gatnaşanda hem şeýle boldy.
Şonuň bilen bir wagtda, ýerli synçylaryň köpüsi regionlardaky, hatda welaýat, etrap merkezlerindäki ýollaryň we köprüleriň uzak ýyllaryň dowamynda idegsiz galýandygyny, bu ýagdaýlaryň käte agyr ýol hadysalaryna, adam heläkçiligine alyp gelýändigini aýdýar.
“Prezidentiň gelmegine görülýän taýýarlygyň çäginde esasy köçeleri bejermek, käbir köprüleri abatlamak üçin edilýän işler bir tarapdan begendirýär, sebäbi köçeleriň we köprüleriň abatlanmagy bu ýerde ýaşaýan adamlar üçin uly zerurlyk” diýip, adynyň aýdylmazlygyny soran ýerli synçy Azatlyk radiosyna aýtdy.
“Emma bu iş diňe prezident gelende we ýönekeý adamlary mugtuna işletmegiň hasabyna däl, eýsem yzygiderli, ýörite plan esasynda we döwletden bölünen serişdäniň hasabyna edilmeli” diýip, ol sözüniň üstüni ýetirdi.
Şeýle-de ol ilatyň sowatly-düşünjeli böleginiň çärelerde janly diwar bolmakdan utanýandygyny we ýadandygyny, ene-atalaryň bolsa köpüsiniň çagalaryny şeýle çärelere ibermek islemeýändigini aýtdy.


text:
Astana gepleşikleri yza süýşürildi
Gazagystanyň Daşary işler ministrligi 12-13-i iýunda geçirilmegi meýilleşdirilýän Astana gepleşikleriniň yza süýşürlendigini mälim etdi
Gazagystanyň daşary işler ministrliginiň metbugat gullugy Astanada 12-13-i iýunda 5-njisi geçirilmegi meýilleşdirilýän gepleşikleriň yza süýşürlip bilinjekdigini we mesele hakynda hemaýatkär ýurtlaryň gepleşigiň geçiriljek wagty, gepleşige gatnaşjak toparlar hakynda Gazagystana maglumat berjekdigini aýan etdi.
Mesele hakyndaky beýanatda “Hemaýatkär ýurtlardan täze maglumat aldyk. Russiýa, Türkiýe we Eýran öňümizdäki günlerde we hepdelerde ilki paýtagtlarynda Siriýadaky howpsyz zolaklar we ylalaşygyň güýçlendirilmegi ýaly birnäçe meseläni ara alyp maslahatlaşar”diýdi.


text:
Moskwanyň sudy Kreml bilen bagly oligarch Alişer Usmanowyň oppozision syýasatçy we korrupsiýa garşy aktiwist Alekseý Nawalnyny töhmet atmakda aýyplap eden şikaýaty boýunça diňlenişige başlady.
Lýublinskiý etrap suduň sudýasy Marina Wasina 30-njy maýda geçirilen sud diňlenişiginiň, gatnaşýan taraplaryň razylygyna garamazdan, wideo arkaly görkezilmegine rugsat berilmejegini aýtdy.
Işiň gozgalmagyna Nawalnynyň premýer-ministr Dmitriý Medwedewiň Orsýetdäki we daşary ýurtlrdaky elmägini dolandyrmak üçin ynsanperwer guramalary ulanmak arkalygiň möçberli korrupsiýa baş goşandygyny öňe sürüp, ýaýradan wideosy seýbäp boldy.
Çaklamalary biri Usmanowyň Moskwanyň etegindäki 50 million dollarlykýeri Medwedewiň fonduna “sowgat” hökmünde berendigine esaslanýar.
Nawalnyý suda gatnaşdy, emma Usmanowyň adyndan onuň aklawçysy Genrih Padwa gatnaşdy.
Nawalnynyň aklawçysy suduň işiniň ýatyrylmagyny we oňa arbitraž sudunda garalmagyny sorady. Emma sudýa bu talaby, şeýle-de Sotsgosproýekt sosial fondundan Usmanowdan satyn alandygy baradaky dokumenti görkezmegiň talap edilmegi hakyndaky haýyşy ret etdi.
Suduň resminamalaryna görä, Usmanow kompensasiýa islemýär. Ol Nawalnynyň wideoda öňe süren ençeme aýyplamasy, şol sanda Usmanowyň para berendigi, jenaýatçy bolandygy, Orsýetde salgyt tölemändigi, sowet döwründe zorlukda aýyplanandygy we dag-magdan kärhanalaryň bikanun hususylaşdyrylmagyna gatnaşandygy ýaly aýyplamalary üçin ötünç soramagyny isleýär.


text:
Türkmenistanyň Dokma senagaty minisrligi
Türkmenistanyň Dokma senagaty minisrligi Türkmenistanyň Prezidentiniň 1995-nji ýylyň maý aýynyň 5-däki „Türkmenistanyň
Dokma senagaty minisrliginiň meseleleri hakyndaky“ karary esasynda döredildi.
Häzirki wagtda ministrligiň düzüminde nah ýüplük, dürli görnüşli dokalan we örme matalar, taýýar tikin we trikotaž önümler, aýkgaplar öndürýän, ýüpegi gaýtadan işleýän hem-de göni ilkinji işleýän önümçilik kärhanalaryň 60 gowragy işleýär.
Öndürilýän dokma önümleriniň 70-80 göterimden gowragy ABŞ, Kanada, Russiýa, Ukraina, Baltika döwletlerine, Hitaýa, Indiýa, Günbatar Ýewropa ýurtlaryna, Turkiýa, Wengriýa we beýleki daşary ýurtlara satylýar.
1995-2009-njy ýyllaryň dowamynda nah ýüplügiň önümçiligi
7,7 esse, nah matalaryň önümçiligi 7,7 esse artdyryldy.
1995-2009-njy ýyllaryň dowamynda daşary ýurtlara satylýan önümleriň möçberi 29 esse köpeldi.
Garaşsyzlyk ýyllaryň içinde täze kärhanalaryň gurluşygyna, hereket edýän kärhanalaryň durkuny täzelemegine sarp edilen maýa goýumlaryň möçberi 1,3 milliard ABŞ dollaryna barabar bolup, şolardan daşary ýurt kompaniýalaryň maýa goýumlaryň paýy 22 göterimden ybarat bolup ýa-da 300 million ABŞ dollaryna deň boldy.
Kärhanalara häzirkizaman enjamlaryny ornaşdyrmak bilen bir hatarda, öndürilýän önümleriň hiliniň ýokarlandyrmagyna we olaryň ekologiýa taýdan howpsyzlygyň talaplaryna laýyk getirmege uly üns berilýär.
„Türkmenbaşy Tekstil Kompleksi“, „Türkmenbaşy Jins Kompleksi“ we Kakadaky „Serdar“ pagta egriji fabrigi ýaly pudagynyň öňdebaryjy kärhanalary dünýa ýüzünde tanymal bolmak bilen, ISO 9001 we 9002 „önümçiligi dolandyrmagy ulgamlaşdyrmak we hil gözegçiligi“ hem-de ISO 14001 „daş töwerekdäki gurşawy goramak“ OHSAS 18001 „kärhanalarda zähmeti goramak we tehniki howpsuzlygy üpjün etmek“ ýaly halkara sertifikatlaryna mynasyp boldular. Mundan başga-da, pudagyň garamagyndaky kärhanalaryň bir-näçesinde WRAP „taýýar önümler önümçiliginde bütindünýä jogapkärçiligi“ ulňileri ulanylýar.
Taýýar önümleri satyn alýan müşderileriň arasynda IKEA, Sears, Wal-Mart, Lewis, Zara, Miss Erika, Foot Locker ýaly dünýä belli iri halkara kompaniýalary hem bar.
Işe girizilen täze kärhanalarda Ýaponiýanyň we Ýewropa döwletleriniň dünýä belli, ýagny „Rieter“ (Şwesariýa), „Trützschler“, “Schlafhorst“ (Germaniýa), „Marzoli“ (Italiýa) „Juki“, „Tsudakoma“ (Ýaponiýa), „Pikanol“ (Belgiýa) kompaniýalaryň häzirki zaman tehnologiki enjamalary ornaşdyrylan.
Türkmenistanyň Dokma senagaty minisrligi 2020-nji ýyla çenli ösdümegiň Maksatnamasyna laýyklykda, birnäçe täze hazirkizaman kärhanalary gurup, işe girizmek göz öňünde tutulýar. Olaryň işe girizilmegi netijesinde her ýylda pagta süýümiň 254 müň tonnasyny gaýtadan işlenip, nah ýüplügiň 224 müň tonnasy we nah matalaryň
305 million inedördül metre öndüriler.
Dokma pudagyna gönükdirilen maýa goýumlaryň möçberin
2 milliard ABŞ dollaryna çenli ýetirmek, ýurdumyzyň pagta ekýän her bir sebidinde dokma kärhanalary gurup, işe girizmek göz öňünde tutulýar, bu bolsa 20 müňe golaý täze iş orunlaryny döretmäge mümkinçilik berer.
Maksatnamanyň 2020-nji ýyla çenli üstünlikli durmuşa geçirilmegi netijesinde, 2008-nji ýylyň görkezijileri bilen deňeşdirilende dokma pudagyň harytlyk önüminiň möçberi 2,2 esse, nah ýüplügiň möçberi
2,6 esse, nah matalaryň möçberi 1,6 esse, tikin-trikotaž önümleriň önümçiligiň 2,1 esse artmagyna mümkinçilik berer.